open-index/open-wikipedia-markdown huggingface dataset:
竹園

**竹園**係香港新九龍一個地方，原本係條村來嘅。竹園大約係指今日黃大仙嘅範圍。家陣亦都指兩條竹園公共屋邨，即係竹園北邨同竹園南邨。

家陣原本竹園村，仍然棟起沙田坳道同龍翔道交界處。

## 歷史
竹園村原本係響今日黃大仙消防局附近，響正沙田拗道側邊。響英國1898年得到新界無耐，就起咗條沙田坳道，連住啟德、蒲崗、竹園同沙田坳。

竹園故名思意就係有一大片竹林圍住條村。而條村西邊有條河，條河由北面山脈沖到竹園，過蒲崗流入九龍灣。

1921年嗰陣，有位道士響條村西面起咗座廟，叫黃大仙觀，同時間又開個嗇色園管間廟。

第二次世界大戰之後，響中國內戰左近，有好大批難民擁入香港，通山起木屋鐵皮屋。香港政府就劃咗廟後面山區做竹園徒置區，即係今日竹園北邨、竹園南邨同黃大仙上邨一帶。

1956年，政府決定拆木屋區同竹園，村民就搬上新樓，即係今日黃大仙上邨同黃大仙下邨。其中有一棟特別好設施就係畀竹園村原居民。原本黃大仙觀都係拆屋之列，不過響東華三院遊說下就保留返。

兩條黃大仙邨1960年代就整好。而黃大仙呢個名慢慢就用得多過竹園，雖則，間廟地址都係竹園村二號。

之後，北面淨低落來嘅徒置區，就變成竹園北邨同南邨。而夾響兩條邨中間竹園巴士總站，起響竹園道，有好多條巴士綫通去香港唔同地方。家陣，竹園一般都係講呢條公共屋邨連埋巴士總站左近。

## 建築物
竹園兒童園起響鳳凰新村，係一間畀啲阿爸阿媽照顧唔到嘅細蚊仔住。

## 出面網頁
*嗇色園史
*黃大仙上邨簡介
𢆡

**𢆡**（粵拼：nin1），卽「奶」，又或者寫做**姩**，係哺乳類動物嘅乸用來餵奶畀蘇蝦嘅器官，亦即係醫學講嘅**乳房**。𢆡響𢆡頭下面有乳腺，會響生咗蘇蝦之後，整奶畀蘇蝦飲。雖然公都有𢆡，結構都一樣，但係未發育，所以呢度集中講乸嘅𢆡。

## 別名
中國北方叫𢆡做奶，因為呢個器官用來整奶汁乳水，所以同器官同奶個名係相通。台灣亦都流行叫𢆡做**咪咪**，國語發音似「秘密」。

古書叫乳（乳房簡稱）、奶（初刻拍案驚奇用過）、酥胸（金瓶梅用過）。

香港流行叫𢆡做：
***[[波]]**：波卽係球，來自英文ball，女人𢆡大似波而得名。個名亦傳到外地，中國大陸，臺灣，有時都噉叫。由波亦生出唔同字，形容𢆡，好似大波、微波、無波、八字波等。八字就唐字八字形，向兩𢆡外生也。
***[[車頭燈]]**：車頭燈膽插入反射燈罩後外形似𢆡而得名。
***[[包]]**：指圓包，唔係方包或條形包。
***[[奶王包]]**：卽奶中之王，述形而非色，所以「奶」後加「王」或「皇」而非「黃」。
***[[奶樽]]**：外形似𢆡而功能同而得名。
***[[胸]]**
***Cup**：卽胸圍杯，屬婉轉稱。
***[[峰]]**：中國貴州貞豐縣有雙乳峰，外形似𢆡。山東乳山市亦有𢆡形山叫大乳山。

娛樂及風月新聞興用「東／南／西／北半球」、「內／外半側半球」等嚟借代𢆡嘅唔同部分。「北半球」亦單指𢆡，卽相對南半球（臀）。

𢆡亦有唔同形容法，好似大𢆡、細𢆡、墮𢆡咁。

因爲「𢆡」字唔係人人識寫，亦有用「蓮」字或者拼音「lin」代替。舊時色情架步，有妓女化爲大波蓮來引男人。

## 生理
唔同動物嘅𢆡都唔同，形態各異。有啲動物多𢆡，而人就有兩𢆡。

### 人
人𢆡介乎肋骨二至六條之間。𢆡有彈性。後生女成半球，生育會令𢆡脹，停哺後會縮細。老人家有機會鬆墮，稱為墮𢆡。

女人𢆡除咗餵奶之用，亦係性徵，生得明顯，可以吸引男人。男女交合亦會摸𢆡以求快感。

## 第啲意思
家陣香港唔少後生仔都以為「𢆡」呢個字係解做𢆡頭，鬧出唔少笑話。

## 註

## 攷
深井 (香港)

**深井**係香港新界大陸西南岸。西面係青龍頭，東面係汀九。南面對正馬灣海峽，望住青馬大橋。深井屬於荃灣區，響一個河谷下面。

深井原本只係條村，由河口沿住河谷發展。後尾呢度有青山公路經過，有一啲工廠就搬來呢處，最出名嗰幾間有九龍紗廠、嘉頓麵包、生力啤酒等。之後有啲轉咗做住宅大廈，家下得返嘉頓麵包。

為咗發展屯門新市鎮，香港政府起咗條屯門公路連埋屯門同荃灣。而條路就響正深井村嘅頭頂。

深井最出名係燒鵝，不過其實都有超過15間唔同種類嘅食肆，提供中、西、意同埋印度等等嘅菜式，所以深井有美食中心嘅稱號。

深井有獨特嘅海灣，可以遠眺青馬大橋同埋馬灣，好天嗰時重可以望到香港國際機場。喺1980至1990年代，多間地產發展商都喺深井發展，而家沿海地區已經起咗多個私人屋苑，例如碧堤半島同埋浪翠園等大型屋苑，都係以海景同寧靜做賣點，但社區設施相對屯門同埋荃灣明顯就較為麻麻地，因為呢度冇鐵路到，所以對外公共交通需要依賴往來屯門同埋荃灣嘅巴士小巴。
香港總督

**香港總督**（），人稱**督憲**、**制軍**或者**兵頭**，減筆爲**港督**（粵拼：gong2 duk1）或**港憲**，係英國管理香港嘅阿頭，由1843年管到1997年，總共有廿八位。因為佢係香港三軍總司令，所以亦都叫**兵頭**（見「兵頭花園」）。港督係英國國王響香港嘅代表。1997年7月1號中華人民共和國接手香港之後，呢個職位就變成行政長官。

香港總督唔喺香港嗰陣，會有唔同官員頂替住佢個職責，做**署理香港總督**。

而當港督因事退位，時任嘅布政司頂替住佢個職責，做**代任香港總督**。

## 權力
根據《英皇制誥》，香港總督擁有非常大嘅權力。1985年前，立法局所有嘅議員都係由港督委任，而喺局上所討論嘅一切議案最終需要得到港督同意並喺議案上簽名先可以通過。換言之，港督喺所有議案上亦有「最終否決權」。而行政局就同立法局有分別，全部議員一直由總督所委任。兩局喺總督施政上，只會擔任顧問同輔助角色。而港督亦係立法局（1993年之前）同埋行政局主席。

除咗兩局議員外，總督亦有權委派法官同太平紳士嘅權力同對政府所有公務員（除咗「輔政司」，後稱「布政司」、財政司、律政司同英國駐港三軍司令）進行紀律行動（例如罰款）甚至解除公職。此外，港督亦有赦免囚犯（包括死囚）同免除罰款嘅權力。更甚嘅係，因為港督係英王派駐香港嘅代表，而香港作為英國殖民地，所有官地屬英王所有，所以港督有權將官地授予其他人同埋機構（如保良局等）。

1992年末代港督彭定康上任後，大幅改變一直以嚟嘅做法，包括唔再兼任立法局主席、取消委任立法局議員、區議會議員，又設立立法局答問大會，親自答覆議員質詢等。

## 義務
香港總督除咗擁有非常大嘅權力，响社會上義務咁作為一啲團體或組織嘅名譽負責人，例如自梅含理起成為香港童軍總會總領袖，自盧吉起出任香港大學校監，其後延伸至香港所有大學。

## 歷任港督

注：關於歷任港督嘅配偶可以參考返香港總督及香港行政長官配偶列表

## 參考
潮州

**潮州**（；潮州話拼音：Tiê-tsiu；）喺中國廣東東部，喺福建省隔籬，係一個地級市，叫**潮州市**，轄湘橋區、楓溪區、潮安縣、饒平縣。大清時係個府，叫**潮州府**，管九縣一廳。潮州係歷史上係粵東嘅政治、經濟、文化中心。

而「一府管九縣」係指明朝設立嘅潮州府（即係依家嘅潮汕地區）之後，去到乾隆三年，潮州府轄下有九個邑（即係縣），即係潮陽、海陽（即潮安）、澄海、饒平、普寧、揭陽、惠來、豐順與大浦。

## 地理
### 水
潮州位於粵東地區韓江三角洲北部。主要河流有韓江，韓江上面嘅廣濟橋係中國四大古橋之一。

### 山
潮州市嘅地勢係北高南低，全市65.2%嘅地方係山區，北部嘅鳳凰山，海拔1497.8米，係植鳳凰單叢嘅地方。

## 史
### 秦國
公元前214年，秦國南征百粵，屬今日潮州地係南海郡。

### 大晉
331年，晉朝，今日潮州地係當時東宮郡海陽縣。413年，東宮郡改名做義安郡。

### 大隋
590年，隋廢郡設州，設循州，之後改名做潮州。隋末唐初，改稱海陽縣改做義安縣。

### 大唐
大唐時，有州名同郡互換。州名**潮州**，郡名潮陽郡，而潮陽郡原本叫義安郡。潮州歸嶺南道，下有三縣，海陽縣、潮陽縣同程鄉縣。其中潮陽喺永徽初年取消過，先天初年又復置返。

### 大宋
大宋時，潮州又叫潮陽郡，歸廣南東路，元豐年間有戶7萬4682。潮州有三縣，分別係海陽縣、潮陽縣同揭陽縣，是為三陽。不過當中係有變動過，初頭只係得海陽同潮陽，後喺宣和三年，割海陽三鄉做揭陽。紹興三年，廢潮陽、揭陽，拼入海陽。紹興八年，又分返三縣，而揭陽治所搬去吉帛村。

### 大清
大清時，潮州係府，叫潮州府，歸惠潮嘉道。領廳一，縣九。即係南澳廳、海陽縣、豐順縣、潮陽縣、揭陽縣、饒平縣、惠來縣、大埔縣、澄海縣同普寧縣。康熙五十七年置黃岡同知。有通判一，治菴埠鎮。

### 民國
1914年，中華民國有潮循道。1914年海陽縣改名做潮安縣。

### 共和國
1953年，拆潮安縣城區起潮州市為省轄市。1955年，粵東行署喺潮州搬嚟汕頭。1958年，潮州市改名做縣級市。1958年11月，撤銷潮州市入潮安縣。1979年，恢復潮州市建制。1983年，撤銷潮安縣入潮州市。1989年1月，潮州市恢復做省轄市。1990年，由廣東省定咗做副地級市。1991年12月，原本係叫做潮州市升咗做地級市，同時擴大區域，管轄新恢復嘅潮安縣、新設立嘅湘橋區、楓溪區同埋原汕頭市管轄嘅饒平縣。

## 文化
潮州係國家歷史文化名城，有「海濱鄒魯」之稱。潮州文化喺中國嘅地方文化中具有代表性係潮文化得發源地，有專門研究潮州文化嘅「潮學」。潮劇、潮樂、潮繡、潮雕、等等都係潮州文化嘅代表，而潮州工夫茶更加係以考究嘅過程而聞名於世。潮菜亦都係舉世聞名。

## 旅遊資源
韓文公祠、開元寺、湘子橋、宋明城牆、西湖、鳳凰天池、饒平海濱、濱江長廊、人民廣場、南國冰臼、泰佛殿淡浮文物院等等。潮州八景：湘橋春漲、韓祠橡木、金山古鬆、鳳凰時雨、龍湫寶塔、鱷渡秋風、北閣佛燈、西湖漁筏。

## 經濟
潮州嘅支柱產業有：陶瓷、不鏽鋼、婚紗禮服、食品同埋電子等等，有「婚紗禮服名城」、「中國瓷都」、「中國不鏽鋼製品之鄉」（潮安縣彩塘鎮）、「中國衛生陶瓷重鎮」（潮安縣古巷鎮）之稱。

## 交通
* 公路：324國道
* 高速公路：深汕高速公路
* 鐵路：廣梅汕鐵路

## 僑鄉
潮州係著名嘅僑鄉、旅居世界各地潮人總數超過咗潮州本地。潮人仲有「中國猶太人」之稱、潮州人嘅富商以華人首富李嘉誠做代表聞名天下。世界各地嘅潮人商會多不勝數。

## 註

## 出面網站

* TC Faces - Social network to unite Chaozhou all over the globe
旺角嘴

**旺角嘴**，舊時寫**望角嘴**，原本叫**芒角嘴**，係香港一地，亦係一嘴，喺今下九龍旺角嘅西面。大概係山東街同砵蘭街一帶。

## 地理
望角嘴原本係兩涌口中間嘅地方來嘅，一條係東北望角村流入來，而另一條係東南何文田村流入。兩水積成沙嘴。後尾涌水等地貌，經已沒喺樓房屋宇之下不復見。涌口約莫係今下近新填地街、奶路臣街同山東街之間一帶。

望角嘴東北係望角村，背靠有山仔，高一百卅三呎，因此水向望角嘴流。望角山仔向海邊突出，北面檔住望角嘴，望角或者因此叫角。

## 史
英國人得到九龍半島無幾耐，就將半島西岸大幅填海，由南而北，首先係尖沙嘴，然後油蔴地。望角嘴呢帶仍係鄉郊，田陌處處。

一八八七年，油蔴地差館街，近岸穿田，伸到去望角嘴。當其時就諗住喺望角嘴，填直海皮，逐少發展。

一九零二年，望角嘴同油蔴地市區，都早已連成一氣。而大家填地岸，亦遠離差館街，而望角嘴市區向北伸近望角。差館街亦向北伸，經望角、九龍塘、田寮、元洲，駁去大埔道。條街亦有支路，去大角嘴、塘尾、深水埗等地。

## 地名沒落
因為係填地嘅關係，而旺角重係鄉村，所以旺角嘴早過旺角發展。後尾旺角都發展埋，人就易將旺角同旺角嘴混淆。一九四七年重有旺角嘴個地名，一九六四年，旺角嘴亦不復見。旺角嘴都變咗旺角，旺角嘴有旺角碼頭。原本早早有嘅旺角嘴街市，轉名做旺角街市。旺角嘴呢個名亦都畀人遺忘。

## 註
墨斗

**墨斗**係起嘢用嘅架生。佢用來幫工地畫直綫。墨斗結構好簡單，只係一塊四方木，上面挖空，等變成個斗裝墨。墨可以係墨粉或者墨水。斗中間有個綫轆，可以拉一條綫出來。

墨斗傳說係魯人公輸班，即係魯班師傅，整出來嘅。

用嗰陣就將墨倒入個斗裏面，綫轆啲綫吸墨。呢個時候要有兩個人做，一個揸住墨斗，另一個將黐晒墨嘅綫拉出來。拉出來彈一下先，fing走多餘嘅墨，然後兩個人行埋去要彈墨綫嘅地方，對準彈落去，咁就有一條綫響啲嘢上面喇。

通常響地盤做測量，度平水嘅人都會用墨斗，所以呢行嘅人亦都叫墨斗。

## 借喻
廣東話有句**黑過墨斗**，黑指行衰運。墨斗因為多墨，係好黑。黑過墨斗就係話，凡事頭頭撞着黑。

## 註
雪條

**雪條**係一種凍甜品。雪條有棍仔插入硬咗嘅果汁或者雪糕，畀人拎住嚟食；而扁形嘅棍叫做雪條棍。

## 歷史
根據記載，最早嘅雪條係美國加州三藩市 Frank Epperson發明嘅。1905年，佢想試整一種新嘢飲，所以就用梳打水溝埋唔同味道。佢突然間想試涼浸浸嘅味，就將啲嘢飲入落玻璃管，放咗響後院。又咁啱嗰晚凍到攝氏零度以下，第二日佢返嚟睇，發覺嘢飲結晒冰，而且連埋支木棍都黐實埋，佢就索性用支棍起冰拎起。佢形容

係*好靚嘅粉紅冰凍波板糖*。呢個就係第一支雪條。

## 整法
整雪條，通常係將糖、調味料、香料同埋色素，撈喺水、果汁或者牛奶裏面，冚唪唥倒入去柱形盒，插支雪條棍固定。之後將個成個盒放入去雪櫃度雪硬。拎返出來就係雪條喇。整雪條有時加啲紅豆、綠豆等唔同料，等佢多款式。有時重會有朱古力做皮。

## 參考


## 睇埋
* 雪糕
土瓜灣

**土瓜灣**（；灣今讀環；）係香港九龍一道地方。響九龍半島東岸，係九龍市區一部份，同鶴園、馬頭角為鄰。行政上係屬於九龍城區。

土瓜灣原本係個大海灣，同九龍灣連住，係維多利亞港一部份。土瓜灣喺英國人佔領九龍半島之前已經有人住。個灣對出有個海心島，又叫做土瓜灣島，島上有石有廟，係遊覽勝地。不過因土瓜灣要填平，連埋九龍半島度。

而家土瓜灣主要係住宅區，同時開咗唔少傢俬鋪同室內設計公司。

## 地名
相傳宋室一班人着草到官富場（今九龍城）時，村民出去迎接，同埋向佢哋獻上糧食，其中有由村民種植嘅土瓜。由於村民護駕有功，宋帝就賜咗一把黃緞巨傘畀佢哋。直至宋朝滅亡之後，每逢土瓜灣一年一度嘅龍舟競渡，村民仲會先將御賜黃緞巨傘設喺巨舟上面，由紳耆率領一班村民向巨傘叩拜，再開始比賽。土瓜灣呢個名因村民種植土瓜，並供奉畀宋室享用得返嚟。

第二個講法，土瓜灣係因為佢嘅獨特地形，所以先咁叫。以前土瓜灣對開海面有一個島仔，島上有一座廟，裏面供奉有珠江水神之稱嘅龍母。間廟雖然好細，但就好出名。喺清朝嘉慶年間嘅《新安縣誌》已被列作古蹟；而個島同土瓜灣一名嘅緣由可追溯至1902年由香港政府製作嘅《九龍半島圖》，嗰時個島已被標作「土瓜環島」。

## 歷史
清代，土瓜灣嘅發展一直都落後過周圍嘅地方。去到五十年代後，香港啟德機場起喺土瓜灣，搞到附近的建築必須遵循樓宇高度規定，令土瓜灣好多樓仲係矮腯腯。另外，搞咗幾次填海去擴充土地資源，最後開闢成工業區，令土瓜灣成為香港最早嘅工業區，唔同類型嘅工廠，包括發電廠、水泥廠、皮革廠、小五金廠等等都可以喺度搵到。

## 工業史
1930至40年代係香港輕工業發展嘅「黃金十年」。當年中國大陸係「七國咁亂」同打緊國共內戰，搞到唔少波士同有錢人都將佢哋嘅資金同公司都搬過嚟香港起工廠。偉恆昌嘅前身係偉倫紗廠，紗廠規模非常龐大。除咗偉倫紗廠，呢度都有第二間紗廠「東方紗廠」，1950年代起，原本被列為三級歷史建築，但而家只拆到得翻幅牆。

响1960、70年代，土瓜灣周圍都係工廠同塵埃。乜類型工廠都有，大嘅就有英泥廠、製衣廠、船廠、味精廠；細嘅就有電池廠、塑膠花廠，各式各樣嘅都可以喺土瓜灣搵到。但跟住工廠北移，舊時重工業、輕工業嘅輝煌痕迹慢慢就冇咗。

土瓜灣鄰海，船廠同造船業都會喺依度起。而家嘅庇利街，正正係船排隔離填海得嚟，嗰度曾經有間「庇利船廠」。雖然以前嘅土瓜灣得山同海，但土瓜灣近住繁華嘅九龍城；政府為咗開發多啲土地，喺較荒蕪嘅土瓜灣移山填海，連海心公園塊地都係填海而來。

## 趣事
土瓜灣嘅益豐大廈曾經係變形金剛系列電影嘅拍攝場地，惟唔同住客投訴冇通知下搞爆破場面，驚造成火災同製造巨響。

徐克《順流逆流》同日劇《信用欺詐師JP︰香港浪漫篇》都係益豐大廈做場景。

## 住宅
### 大型私人屋苑
* 迎豐
* 翔龍灣
* 港圖灣
* 半山一號
* 傲雲峰
* 駿豪居
* 安和園
* 偉恆昌新邨
* 定安大廈
* 欣榮花園
* 嘉景花園

## 公共設施
* 土瓜灣公共圖書館
* 土瓜灣體育館
* 土瓜灣市政大廈暨政府合署
* 土瓜灣遊樂場
* 浙江街遊樂場（又叫「馬頭圍道／土瓜灣道花園」）
* 海心公園
## 社區組織
* 土瓜灣故事館

## 參考
秋天

**秋天**，或者就咁叫**秋**，或者叫**秋季**，係溫帶四季之一，由夏天過渡到冬天嘅季節。

秋天係收榖嘅季節。落葉樹亦都開始落葉，天頭亦都越來越涼，日照亦都越來越短，夜晚就越來越長。某啲地方會落雪同雨。

唐人將秋三分，曰孟仲季，代表秋三個月。**孟秋**係第一月，卽唐曆七月；**仲秋**係第二，八月；**季秋**係第三，九月。

**秋**字由來係燒禾苗應蝗災。

## 睇埋
*紅葉
尼斯湖水怪

**尼斯湖水怪**（；）係傳說中生活喺蘇格蘭尼斯湖嘅水怪。

尼斯湖每年都吸引咗世界各地嘅遊客，個個都希望能一睹水怪嘅真面目；同時都吸引咗好多科學家同探險者，數百年嚟有過無數次水怪搜捕行動，都失敗嗮。喺1980年代，科學家用先進嘅聲納定位儀探查過成個尼斯湖，乜都搵唔到。

## 睇埋
*水怪
*神秘動物
夏威夷州

**夏威夷州**（**State of Hawaii**）係美國對出太平洋一州。夏威夷原底係個島國，嗌「夏威夷共和國」，1959年做咗美國第50個州。

全朵「夏威夷州」實在沉氣，故此唐人慣咗齋講「夏威夷」，唔使畫公仔畫到出腸。
熒光幕

**熒光幕**，粵語有時會就噉稱之為 ****（取自），係用來睇畫面嘅電子架生。電視、電腦、遊戲機、示波器同好多電子儀器都要用到熒光幕來睇資料。熒光幕可以係單色或者彩色。原本熒光幕係用陰極射綫原理，今時今日，唔少熒光幕已經轉用液晶體，有機發光二極管（LED），甚至用等離子。

## 本義同引伸

**熒光幕**，本身淨係指顯像管有畫面發光嘅部份。當電子束落響熒光幕上，令熒光物質發光。熒光幕只係顯像管嘅一部份，顯象管亦只係電視、示波器、電腦熒光幕其中嘅零件。

一般人最先接觸係電視機，熒光幕淨係指顯示會郁嘅畫面最嘅部份，好清晰嘅區分。之後電腦同用顯示嘅 "monitor" 開始普及起黎，每當有新嘢，用途類似，人一樣用舊時相似嘅嘢來講，好似汽車都唔會有蒸汽，都一樣叫汽車，火車家下唔用火，一樣叫火車。講下講下，有人用「熒光幕」來講成件架生本身，約定俗成，有人將熒光幕當做用黎顯示嘢件嘢個名喇。

值得注意嘅**冇人會**將「熒光幕」當做電視嘅代替名詞，皆因兩個詞已經響功能係有分工喇，指唔同嘅嘢。不時會聽倒「熒光幕前嘅藝員」，熒光幕係電視嘅畫面，藝員響熒光幕前「出現」。

## 電腦

## 睇埋
*人機互動
*電腦圖像
冰川

**冰川**，又叫**冰河**，係一種由冰構成嘅河。冰川通常都好持久，靠地球引力慢慢郁。因為冰好硬，同地面有好大磨擦，足以改變地型。冰川嘅冰，喺地球係第二大水來源，排響海之後；如果單係睇淡水，佢重係最大來源㖭。冰川邊個大洲都有，連澳洲都有。冰川嘅冰可以講係永久，冚響上面雪，最後畀其他新雪壓到實一實。

冰川可以做成獨有嘅地貌，佢同地面磨擦，令到岩石磨到變石頭，有好多碎石，磨到山谷個切面都變做兜（U）。冰川會帶埋下面嘅石一齊行，所以佢前後左右都係碎石堆。冰川頭因為天氣熱，啲冰會溶，所以會睇氣溫伸縮。幾條冰川頭一齊重會做成圓型谷。

## 睇埋
* 冰山
膠紙

**膠紙**係用來黐住嘅帶，帶一面或兩面有一浸膠，用來黐嘢嘅。膠紙嘅紙可以有唔同質料，有啲係紙，有啲係布，有啲係塑膠膜，各有唔同用途。

膠紙通常都係單面，用來黐住兩塊併埋或疊住嘅面上面，而雙面膠紙就將兩塊面背對背咁黐埋。

## 歷史
膠紙係 Richard Drew 1926年喺 3M 發明。

## 變種
*雙面膠紙
*封箱膠紙
*牛皮膠紙
*皺紋膠紙
飛 (架生)

**飛**，書面語叫**票**、**入場券**，係一種入場証明，通常都要畀錢，例如用嚟：入閘搭車、睇戲、睇演唱會或進入其他收費活動場地等。有啲免費活動需要限制入場人數，都需要先向主辦單位攞飛。

飛通常係紙造，有兩部分，入場嗰陣時工作人員會搣走短嗰部份，剩低嘅部份叫飛尾。亦有啲係膠造，飛嘅背面有磁帶，用喺自動入閘機。

飛出自唐朝「飛錢」。飛錢係類似而家嘅支票。唐朝嗰時，商賈嫌帶真金白銀出入好重，易俾人打劫，就稟報朝廷，想以飛錢代真金白銀。《新唐書食貨四》「時商賈至京師，委錢諸道進奏院及諸軍、諸使富家，以輕裝趨四方，合券乃取之，號飛錢。」所謂飛錢，係要揸住飛尾，去進奏院，對返飛頭，先兌得返做真金白銀。呢種飛尾對飛頭嘅做法叫「合券」。由於唔使自己運錢，揸飛仔就可以喺第二處攞錢，啲錢好似曉飛咁，唐朝嘅支票就叫做飛錢喇。

## 名
香港之前係英國殖民地，香港人鍾意將英語粵語混合使用，就將英文諧音變成粵語口語，講講吓就變成粵語嘅一種。而買票講成「買飛」，「飛」字應該係英文fare（費用）演變而成，由英文發音相近生成嘅粵語詞語。

另一個講法係，舊時廣東一帶，粵劇盛行，每逢有戲班公演，都爭住買票，情況混亂。有啲壞人霸住售票處，唔俾市民接近，如果想買票嘅話，就要畀錢班壞人嘅同伴，再由同伴大聲叫壞人將嗰啲票拋過嚟，由於啲票飛嚟飛去，大家就將票子改稱為「飛子」，再簡稱為「飛」。

## 飛仔
:其他意思，睇飛仔。
**飛仔**，排隊用，有冧巴嘅紙仔，叫到冧巴揸飛嘅人得到相關嘅服務，例如食肆等位。

## 飛嘅種類
*車飛
*火車飛
*電車飛
*地鐵飛
*船飛
*戲飛
*演唱會飛
*六合彩飛
*機票：呢個係特別例子，唔叫做「機飛」，因為會產生誤會，所以就用返書面語嘅「票」字。

## 睇下
*票
*券
*咭
*証

## 參考
金鐘

**金鐘**（；）係香港一地，喺香港島北岸。按四環九約，金鐘查實係中環嘅分區，喺下環側邊，即係同今日灣仔拍埋，舊時以英軍重地，今日主要係寫字樓同商場。

## 歷史
金鐘雖然係中環一部份，但係佢自英國1841年得到香港開始，就係英軍軍事重地，三軍司令官邸都係響呢區。威靈頓兵房、域多利兵房、美利兵房、同金鐘船塢。金鐘呢個名就來自金鐘船塢呢個海軍船塢，因為裏面有個金色銅鐘而來。而英文名就係船塢個英文名而來。裏面重有香港海平面高低嘅基準。

因為佢響中環同灣仔市區中間，阻住市區發展，亦唔可以響海邊加新路，所以開埠以來，香港政府一直都想佢搬走，不過礙於英軍反對而無結果。1970年代起，軍事模式同百年來已經好唔同，無必要響市區大量駐軍，所以英軍同意逐漸搬走，畀返啲地香港政府。美利樓搬咗去赤柱做古蹟，而1878年就有嘅海軍船塢就填平，喺對出新填地起咗添馬艦海軍基地同威爾斯親王大廈英軍總部，即係今日駐港解放軍總部。淨低嘅旗杆屋，即係前三軍司令官邸，變成茶具文物館。其他嘅地方最尾唔係變成公園，就係寫字樓，或者政府辦公大樓。

1980年，香港地下鐵路通到金鐘，重有個金鐘地鐵站起響呢度，自始呢區有自己個名，叫金鐘或者Admiralty。

## 大廈
呢區有多棟大廈，有力寶中心（舊名奔達中心）、統一中心、遠東金融中心、亞太金融中心、美利大廈、海富中心、太古廣場連帶港島香格里拉酒店、港麗酒店同萬豪酒店等。

政府嘅有高等法院、警政大樓、堅偉大樓、金鐘道政府合署等。後來添馬鑑呢塊地起咗香港政府總部。其中警政大樓亦係中環警察總部。

商場有太古廣場、金鐘廊。

另外海皮有中信大廈同香港紅十字會總部。因為自成一角，唔少人當佢響灣仔。

## 公園
呢區山邊主要有香港公園、夏愨公園同海富公園。香港公園除咗有上面講過嘅旗桿屋，重有紅棉路婚姻註冊處，係香港結婚勝地。

## 交通
呢區最主要有兩個大道，一條係金鐘道，以前係皇后大道東一部份，有香港電車行過。以往未拉直之前，裏面有一個金鐘道死亡灣角，成日有大單交通意外。另一條係夏愨道，較為近海邊，打通咗灣仔告士打道同中環干諾道中。金鐘廊下面有個好大嘅金鐘巴士總站，而下面金鐘站係荃灣綫、港島綫、南港島綫同東鐵綫嘅四線轉車站，係港島其中一個公共交通輸紐。
扯旗山

**扯旗山**（）係香港一山，喺香港島西面，係太平山諸峯之中最高，所又叫**太平山頂**。佢係香港旅行名勝，有「遊港第一正選」之稱。扯旗山高五百五十二米，香港島至高。

喺香港，佢又專名**山頂**（）。

## 名
《香港雜記》有云，「若域多厘山、則有報船之扯旗一杆。」呢度講英人見船來，就會扯旗報船，準備入港，可見扯旗山之名，由此而來。

按《廣東通志》內《新安沿海圖》，扯旗山原名係**硬頭山**。佢有亦有唔同嘅名，按香港島北以前有個地方叫紅香爐，所以又叫**爐峯**。而英人開埠初時，叫佢屬領山（Mount Possession），之後又叫佢做**柯士甸山**（Mount Austin）。最後英文名通用以維多利亞女王命名，叫做**維多利亞山**，當時譯**域多厘山**，或**域多利山**，英文用到而家。

## 地理
山頂一帶，範圍包括爐峰峽、奇力山、觀龍角、歌賦山同種植道，係香港最有錢嘅人，同埋部份外國領使駐香港嘅居所。

山頂北面有盧吉道，可以觀光。

## 攷
銅鑼灣

**銅鑼灣**（粵拼：tung4 lo4 waan1/waan4；）係香港島北岸一個填平咗嘅大海灣，而佢周圍嘅地方就叫做銅鑼灣。以前銅鑼灣係水上聚居港，屯兵地，鄉村地方，今日就係個繁華鬧市。係維多利亞港側邊嘅市區一部份。原海灣𢽚（音篤）就係大坑同掃桿埔。

## 歷史
要睇返舊時海灣規模，睇下銅鑼灣道就知。成個布袋噉。

1819年（清朝嘉慶二十四年）版《新安縣志》未有銅鑼灣嘅記載，所以之前嘅歷史唔係咁清楚。

初時講銅鑼灣主要係講今日天后一帶，即係灣嘅東面，因為嗰邊有天后廟，係靠海為生嘅水上人、潮州人、福建人集中嘅地方。因為未填海前銅鑼灣西面地方好似一隻角咁，被稱為東角。香港早期嘅繁榮市區係五環三角，但東角唔係市區東邊嘅盡頭，最東邊嘅盡頭係北角，而響西環嘅，即係西角，北角（North point）都係因為好似隻角咁而命名。渣甸洋行首先響呢度大興土木，起港口倉庫。香港政府亦沿住海岸綫，起咗條筲箕灣道去筲箕灣，其中部份就係今日銅鑼灣道同英皇道嘅前身。

後尾響今日高士威道，呢度起咗條海堤，所以英國人叫個灣做Causeway Bay，意思係堤灣。高士威道嘅高士威，正正係英文海堤Causeway嘅音譯。因為呢條路係由海堤變成。而中文名就冇變，一直叫銅鑼灣。東角呢個名只係流行響英語社羣，唐人一直就用返個銅鑼灣來叫呢塊市區地。

至於填海，政府首先將海堤以內填平，變成各式公園運動場。後尾變成今日皇仁書院，香港中央圖書館等等。之後連堤外個灣都填平，變成維多利亞公園。銅鑼灣家下重有銅鑼灣避風塘，但係舶嘅已經唔係漁船，而係遊艇。

開頭東角係指而家成個銅鑼灣，但後尾好多人用銅鑼灣來講銅鑼灣東邊形象似銅鑼嘅地方，銅鑼灣西面就叫東角。到咗地鐵起好港島綫，銅鑼灣因為夠大，總共有兩個地鐵站，一個銅鑼灣站喺東角嗰邊，同灣仔為鄰。而銅鑼灣東面，南邊最盡起咗另一個地鐵站響銅鑼灣天后廟嗰邊，叫天后站，北面最盡嘅銅鑼灣社區中心附近又起咗個炮台山站，不過呢個地鐵站屬北角。因為香港人習慣響地鐵站匯合，所以天后站叫叫下，呢一帶就畀人叫天后喇。但每個人心中嘅天后都唔同，有時會包埋部份天后廟道上面嘅北角地區，有時會包括成個銅鑼灣東住宅區、維多利亞公園同埋香港中央圖書館。

## 經濟
銅鑼灣係香港最旺嘅地方之一，亦係2012、2013兩年全世界舖租最貴嘅地方。

## 參考
顧客關係管理

**顧客關係管理**係網上生意嘅一環。呢樣嘅係講，一間公司點樣去做，先至同到客維持好嘅關係，畀嘅嘢啱客嘅要求。要做到呢樣，就要得到客嘅資料先，重要記低佢，同埋分析。雖然呢樣嘢睇落唔使電腦都做到，但係無電腦就會好晒時間先有結果。所以顧客關係管理，要響1990年代尾，電腦普及先至有人提出來。而響發展同時，電腦網絡發達，顧客關係管理，同網上生意其他部份環環緊扣。

顧客關係管理係由英文譯過來，即係，簡稱****。顧客關係管理亦都譯做**客戶關係管理**

## 種類
顧客關係管理分三隻，三隻係可以獨立來做。第一隻係操作，係幫營業部或者服務部自動咁搞掂一啲對客嘅好煩嘅手續；第二隻係合作，幫個客可以直接同間公司搞，可以自己搞掂，唔使經營業部或者服務部；第三隻係分析，將客身上得來嘅資料，加以分析，可以做唔同嘅嘢。

### 操作
呢種顧客關係管理係幫前舖嘅部門做嘢。營業部、市場部、服務部都會記低晒同客講嘅嘢，做嘅嘢，通信文件等等，有齊每個客嘅紀錄。呢啲紀錄甚至會集中放晒入數據庫，等其他同事可以拎返出來睇。

咁做嘅好處，係收納晒唔同職員，唔同渠道，對一個客嘅紀錄，唔使重覆記低，做多咗嘢，或者唔記得咗，等個客唔開心。呢種管理之下，好多Call centre都有呢類管理軟件。

### 合作
呢種顧客關係管理，可以幫客同間公司，唔使經咁多手，快一啲搞掂。個客可以自己用互聯網、電郵、自動電話回答呢類科技自己搞掂。

做呢樣嘢個可以減少間公司個成本，亦都服務得個客好啲。

### 分析
呢種顧客關係管理，通常將啲客嘅資料分析，得出來嘅結果做下面嘅嘢：
* 做特定市場推廣做得有效啲
* 做特定市場推廣，容易搵到新客，同舊客推新產品或者賣高級啲嘅產品，同留客
* 可以參考決定產品服務個發展同價錢等等
* 做財務預測、利潤方析等等唔同管理決定
* 做風險評估、偵測騙案。尤其係信用卡交易

做呢樣要用到好多預測分析

## 睇埋
* 電子顧客關係管理（eCRM）

類:管理學
青龍頭

**青龍頭**係香港新界嘅西南岸，響荃灣同屯門兩個新市鎮之間。青龍頭西面係大欖，東面係深井。

青龍頭有兩條村，青龍頭村同圓墩村，沿涌而建。涌口附近係海角青龍頭，西面對出有沙灘，亦有碼頭，以前係有街渡去馬灣同陰澳。頭東面叫**青龍灣**，亦都係沙灘，由另一條涌整成，不過佢2006年要擴闊青山公路填咗。

兩條村西面係有幾個私人屋邨，豪景花園、帝華軒、龍騰閣、傲庭峰。而青龍灣附近有浪翠園，條涌中游有大宅龍圃花園，曾經係好多名片嘅取景地。

青龍頭同深井之間斷斷續續有啲住宅。而青山公路就係呢度通去屯門同荃灣主要道路。後山雖然有條更大嘅屯門公路經過，不過上面無路落來。

## 參考
食波餅

**食波餅**係球賽術語，指球員或者觀眾塊面俾個波打中，好似俾個批掟中噉（批又叫餅）。

球係指大個嘅波，好似足球、排球、水球。

食波餅時，波係主動，塊面係被動，同意外磢中。同頂頭鎚唔同。
2008年

## 其他紀年

*中國
**中華民國：民國九十七年
*朝鮮半島
**北朝鮮：主體九十七年
*日本
**皇紀：2668年
**平成二十年
*佛曆：2550年閏9月8號~2551年10月5號
*回曆：1428年12月22號~1430年1月3號
*猶太曆：5768年4月23號~5769年4月4號

## 大件事
### 1月
* 1月1號：馬爾他同塞浦路斯（除咗北塞浦路斯）兩個地中海嘅歐盟成員國正式採用歐元，令歐元區嘅成員增加到15國。
* 1月1號：澳門電話號碼裏面嘅直通內線電話類別嘅七位號碼停用，同時號碼昇位計劃正式結束。
* 1月1號：台灣台北縣舉行萬人擊鼓活動，以10162人同時擊鼓，打破咗2007年香港10046人同時擊鼓嘅健力士世界紀錄。
* 1月2號：紐約2月份輕原油期貨價格創歷史新高，一度升破每桶100美元。2月期金突破兩伊戰爭時所創嘅850美元一安士紀錄。
* 1月8號：美國總統喬治布殊搭空軍一號專機啟程對以色列、巴勒斯坦、科威特、巴林、阿拉伯聯合酋長國、沙特阿拉伯同埃及等國進行為期8日嘅訪問。
* 1月10號：哥倫比亞反政府武裝哥倫比亞革命武裝力量將扣押多年嘅兩位女人質，前哥倫比亞國會議員孔蘇埃洛岡薩雷斯同埋政治人克拉拉羅哈斯移交畀國際紅十字會同委內瑞拉政府的代表。
* 1月11號：一架從澳洲霍巴特起飛嘅空中巴士A319客機降落喺南極澳洲凱西站附近嘅冰製跑道上，成為首部到達南極洲嘅商用航班。
* 1月12號：第七屆中華民國立法委員選舉舉行投票，泛藍攞到113席中嘅85席（四分之三多數），民主進步黨只攞到27席，民進黨主席陳水扁宣布辭去黨主席職務唔撈。
* 中國華中、華南嘅湖南、江蘇、江西、湖北等省級行政區遭遇到大規模嘅雪災。
* 1月14號：馬拉維外交部於當地時間上午11時宣佈，即日起承認中華人民共和國，並斷絕同中華民國（台灣）所有嘅外交關係。中華民國（台灣）外交部隨後喺台灣時間夜晚 6 點半召開記者會，宣佈中華民國（台灣）終止同馬拉威共和國嘅外交關係，停止一切援助計畫。
* 1月17號：一架載有136名乘客及16名機組人員嘅英國航空38號班機喺倫敦希思羅機場降落時發生事故。機上人員全部安全撤離，18人受輕傷送院。
* 1月21號：全球主要股市出現暴跌，倫敦股市金融時報100指數、巴黎股市CAC40指數、法蘭克福股市DAX指數、新加坡股市海峽時報指數、香港股市恆生指數、上海股市綜合股價指數、台北股市加權指數等股市指數跌幅超過5%。
* 1月22號：伊拉克議會通過一項有效期一年嘅修改國旗臨時法案，將原本嘅伊拉克國旗上由前總統薩達姆手書嘅「真主至大」字樣換成印刷體，並剷咗旗上代表阿拉伯復興社會黨「統一、自由、社會主義」口號嘅3粒綠色五角星。
* 1月24號：法國興業銀行宣佈，由於佢哋嘅期貨交易員熱羅姆凱維埃爾喺過去近一年時間裏面未經授權利用銀行資金進行非法交易，為銀行造成49億歐元嘅損失。
* 1月24號：喺前聯合國秘書長安南嘅斡旋下，肯雅總統齊貝吉嘅反對黨領導人奧廷加喺總統府進行咗自肯雅騷亂以來嘅首次會談。
* 1月24號：意大利總理普羅迪由於其領導嘅政府未能贏得喺參議院嘅信任投票，而向總統納波利塔諾遞交辭呈。
* 1月28號：泰國人民力量黨主席沙馬順達衛正式就任新任泰國總理，結束自軍事政變後嘅軍政府統治。
* 1月29號：澳門發生歷來最大規模嘅天線訊號中斷事件。
* 1月31號：日本NHK報導：中國出產嘅冷凍煎餃含有機磷系殺蟲劑「甲胺磷」事件，已搞到至少415個嘅日本民眾中毒送醫。

### 2月
* 2月2號：中華民國總統陳水扁搭軍用運輸機前往南沙群島太平島慰問官兵並主持機場跑道嘅啟用典禮，成為首位到達太平島嘅中華民國元首。
* 2月4號：伊朗開第一個用喺發射科研衛星嘅太空中心，同埋試射咗首枚用於發射衛星嘅火箭。
* 2月5號：美國中南部田納西州、阿肯色州、肯塔基州、阿拉巴馬州同密西西比州五個州遭受龍捲風襲擊，造成至少56人死。
* 2月8號：英國警方公佈對貝娜齊爾布托遇刺事件嘅調查報告，認為炸彈嘅爆炸威力令貝娜齊爾頭部同乘坐嘅汽車嘅緊急出口發生碰撞搞到佢死咗，而唔係死於槍擊。
* 2月9號：日本防衛省話，俄羅斯空軍嘅一架Tu-95轟炸機飛入日本伊豆群島領空3分鐘，日本航空自衛隊出動咗24架F-15戰鬥機同空中預警機升空攔截，而俄羅斯否認佢哋嘅轟炸機侵犯日本領空。
* 2月10號：南韓首爾第一號國寶崇禮門發生火災，成座木製城樓燒晒。
* 2月17號：科索沃自行宣佈獨立。
* 2月17號至2月24號：2008年東亞足球錦標賽決賽喺中國重慶舉行。
* 2月21號：發生月全食，可以見到嘅地方：中太平洋、南北美洲、歐洲、非洲、西亞、中亞、印度、中國疆藏一帶（帶食月落）。
* 2月25號：第17任大韓民國總統李明博上台。

### 3月
* 3月：中華人民共和國第十一屆全國人民代表大會。
* 3月2號：俄羅斯舉行第四次總統選舉，結果梅德韋傑夫成為第三位俄羅斯總統。
* 3月3號：恆生銀行成立75週年。
* 3月7號至3月14號：2008年夏季奧運棒球世界區資格賽。
* 3月13號至3月16號：台北國際單車展覽會喺台北世界貿易中心南港展覽館展出，台北世界貿易中心南港展覽館隨之啟用。
* 3月22號：第12任中華民國總統選舉，國民黨嘅馬英九贏咗民進黨嘅謝長廷，當選總統。

### 4月
* 4月9號至4月12日：台北國際車用電子展覽會喺台北世界貿易中心舉行。

### 5月
* 5月8號：奧運火炬傳遞第一次將聖火傳上世界最高山峰—珠穆朗瑪峰（海拔8844.43米）。
* 5月12號：汶川地震
* 5月19號至21號：中國國務院宣佈列做「全國哀悼日」，悼念汶川地震死難者
* 5月20號：馬英九正式上任第12任中華民國總統。
* 5月21號：2007年至2008年歐洲聯賽冠軍盃決賽，曼聯以互射十二碼贏車路士攞到歐聯冠軍。
* 5月26號：火星探測器鳳凰號登陸火星。

### 6月
* 6月7號至6月29號：2008年歐洲國家盃足球賽喺奧地利同瑞士舉行。
* 6月14號：2008年西班牙世界博覽會喺西班牙薩拉戈薩舉行。

### 7月
*福建土樓俾聯合國教科文組織收錄入世界文化遺產。

### 8月
* 8月1號：中國舊曆七月初一，發生咗日全食。
* 8月1號：京津高速鐵路通車，呢個係中國第一條時速300公里嘅高速客運專線。
* 8月8號：第29屆奧林匹克運動會喺夜晚8點8分喺北京開幕。
* 8月16號/17號：發生月偏食，可以見到嘅地方：南美洲、非洲、歐洲、亞洲、澳洲、新西蘭

### 9月
* 9月7號：香港第四屆立法會選舉。
* 9月15日：美國第四大投資銀行雷曼兄弟宣布申請破產保護。
* 9月25號，中國發射神舟七號。

### 10月
* 10月18號至10月26號：2008年亞洲沙灘運動會喺印尼峇里島舉行。

### 11月
* 11月4號：2008年美國總統選舉，民主黨嘅奧巴馬當選第44任美國總統。

### 12月
*12月17號：馬來西亞演员、已故巨星比·南利個仔納西爾·比南利過世，終年55歲。

## 響呢年出世嘅人
* 7月28號：楊鎧凝，香港童星
* 櫻井優輝，日本細路男配音員

## 響呢年死嘅人
;

## 節慶、風俗習慣

## 參考
2009年

## 其他紀年

*中國
**中華民國：民國九十八年
*朝鮮半島
**北韓/北朝鮮：主體九十八年
*日本
**皇紀：2669年
**平成二十一年
*佛曆：2551年10月6號~2552年10月15號
*回曆：1430年1月4號~1431年1月14號
*猶太曆：5769年4月5號~5770年4月14號
*儒略日：54832 - 55196
*UNIX時間：1230768000 - 1262303999

## 大件事
### 1月
*1月1號：斯洛伐克加入歐元區。
*1月20號：奧巴馬做美國總統。

### 6月
*6月26號：嗶哩嗶哩（）誕生。

### 7月
*7月26號：港鐵嘅康城支綫啟用。

### 8月
*8月16號：九龍南綫啟用，增設柯士甸站。

### 12月
* 2009年東亞運動會喺香港舉行。

### 其他
* 3月10號至11月3號：2009年亞洲足協盃。
* 冥王星第一個探測器發出
* 第八屆世界運動會喺台灣高雄市舉行
* 第二十一屆聽障奧運喺台灣台北市舉行
* 患老人痴呆症嘅高錕攞諾貝爾物理學獎

## 響呢年出世嘅人
*7月29號：，日本童星

## 響呢年死嘅人
;

## 節慶、風俗習慣

## 文學
* 《1Ｑ84》：日本小說家村上春樹喺2009年至2010年嘅長篇小說。
祖先

**祖先**（），又寫**先祖**，就係子孫嘅相反，一個人嘅父母，同佢哋對上嘅父母，一直推返上去。不過好多時講祖先，通常都係最少隔幾年。年代久遠嘅就叫**遠祖**。好多父系社會，祖先只係計阿爸嗰邊。

如果兩個人有共同嘅祖先，咁就會講佢兩個有血緣關係，或者親戚關係。響演化論來講，幾個品種有同一演化祖先，佢哋都係呢個祖先品種嘅子孫。

有好多文化都有景仰祖先，唔理佢係生定係死，都要恭恭敬敬。有啲重有拜祖先嘅習俗，以維繫成個家族同社會秩序。
祖

**祖**（古文又寫做**𥘲**）係祖先嘅意思。

## 唐字
祖字甲骨文係一塊砧板，一塊薦住來切肉嘅斷木，即係俎。佢有好多款寫法，而個示字係後加嘅，甲骨文無。甲骨文祖字同且字、俎字、𡨆字實係同一字，不過後來分化做唔同意思。祖後尾變成祭器，再借做父祖。郭沫若就曾話佢似𡳞，呢個講法家下都重好流行。

### 部首
《說文解字》歸佢入示部，《康熙字典》都歸佢入示部。

### 讀音
中古讀則古切，上，姥韻，精。上古魚部。

## 哲學嘅天
係非人格化嘅最高主宰。

## 註
銻

**銻**（）係一種元素，原子序號51，原子重量121.760(1)。佢個符號係Sb，來自拉丁文，係標記咁解。銻係一種類金屬，有四種同素異形體。最穩定嗰隻係藍白色類金屬。而黃同黑銻就係唔穩定嘅非金屬。

銻係防火物料，可以做漆油、瓷器、琺瑯、唔同嘅合金、電子零件，同橡膠。
蔴雀

**蔴雀**係一種源自中國嘅四人遊戲。呢隻遊戲好考技巧、策畧、智慧、計數同運氣。至於有幾多運氣成份，就要睇玩法。響東亞，打麻雀多數係賭。亦有唔少電腦電視電子遊戲係玩打麻雀。
## 歷史

麻雀前身叫「馬吊」，而「馬吊」就源自「葉子戲」。原本只係一副紙牌，但後嚟啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海就唔怕朝廷禁令，但係喺船上面打蔴雀如果用紙牌唔單只容易濕仲好容易畀風吹走，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。骨牌麻雀相傳係由一個叫陳魚門嘅寧波人改良而變成而家咁樣，由原本嘅「十字、萬字、索子、文錢四門」，變成只有「萬、索、筒」總共 108 張，又由於陳魚門係寧波人，寧波方言將麻雀讀為麻將，所以麻雀又叫做麻將，另外好似糊，原本係叫「和」，亦因為寧波方言原因而變成糊，但日本仍然保留叫返做「和了」。而到咗現代，線上遊戲嘅普及，又令到呢種古老遊戲以另一個形式興起。

## 玩法
麻雀有好多玩法，一副麻雀牌有 144 隻，開局嗰陣會砌成四方陣，所以好多時打麻雀叫**攻打四方城**。玩嗰陣每人係有 13 或者 16 隻。靠砌成特定組合而贏，而贏嗰陣就有 14 或者 17 隻。如果打打吓唔覺意少咗隻牌，咁就食唔到糊（除非可以靜靜雞出術揍翻啱數）。有啲人叫多咗隻牌嘅雀友做「大相公」，少咗隻牌者做「小相公」。

## 參考
麻雀

**麻雀**係一種雀，學術上係麻雀屬，學名**。麻雀係舊大陸嘅雀，因為麻雀屬亦好多類似嘅雀，所以麻雀又名樹麻雀，以資識別。

## 特徵
### 外觀
麻雀，頭部細，嘴好尖，個肚通常都係米白色，睇落係橢圓形；條尾同其他羽毛一樣色，而爪係淺啡色。因為佢對翼未開時可以好靚，有啡色同白色嘅斑紋，所以叫麻雀。

### 動作
正如其他細雀一樣，佢哋對腳靈活，跳得好好，吱喳聲又響。同其他唔同嘅，就係動作多變，而且動又得，靜靜地踎喺度又得。

## 地理分布
喺亞洲係好常見嘅，尤其係喺香港同臺灣。

## 保護狀況
樹麻雀喺香港受野生動物保護條例（第170章）保護。
安藤百福

**安藤百福**（あんどう ももふく；）係台灣裔日本人，原本叫做**吳百福**（Gô Pek-hok），喺後生時改良麪，結果就整咗樣即食麪出嚟，又創辦日清食品株式會社。2007年1月5號朝早因為急性心肌梗塞，喺日本時間（UTC+9）挨晚6點40分，喺日本大阪府池田市一間醫院不治逝世。

## 生平
安藤百福喺1910年臺灣日據時期嘉義附近嘅朴子腳（即係而家朴子市）出世。細細個就無父無母，喺臺南市跟做批發布料嘅阿爺阿嫲大。1932年，22歳嘅安藤百福用老豆嘅遺產做本，開咗間『東洋莫大小纖維株式會社』，一邊係立命館大學附屬商專經濟科讀書，一邊做成衣生意。因為嗰陣做唔係咁多工司做針織品，所以安藤嘅生意就越搞越大。1933年佢喺大阪搞咗個『日東商會』，經營針織品貿易、光學機器同精密機械製造。

第二次世界大戰嘅空襲炸咗安藤間公司同工廠。佢轉為搞百貨公司同食品生意。1948年開中交總社（即係依家**日清食品**），喺大阪府南部海岸上排列鐵板，用倒海水製造鹽嘅獨特方法做製鹽生意。同時佢又正式歸化，成為一個日本國民（嚴格講，如果要延續日據時期嘅日本國民身分，就無得繼承中華民國身分）。

嗰陣厚生省（即係依家厚生勞動省）得到美國嘅援助物資—小麥粉嚟整麪包，又舉行整麪包、食麪包獎勵運動。安藤覺得同樣都係用小麥整，點解唔獎勵日本嘅傳統麪食？所以佢唔多鐘意呢個食麪包獎杯，走去厚生省同嗰度啲人質詢。厚生省啲人話，日本嘅供應體制重有問題，叫安藤試吓自己推廣。不過佢因為唔夠錢，最終都搞唔成。

安藤向信用合作社求助借到錢。點知1957年，呢間信用合作社執咗笠，承擔無限股份公司理事長嘅安藤被迫賣晒自己啲生意嚟還債，剩返喺大阪府池田市間屋企。

於是佢喺自己屋企後園起咗間房仔研究即食麪，1958年8月25號，雞味泡麪產品成功批發製作。即食面立刻成為了受歡迎商品。同年12月，日清食品株式會社變更會社商號，會社順利擴大事業。1963年，日清食品喺東京證券交易所同大阪證券交易所上市。

由於**即食麪**大受歡迎，所以好多人跟風。於是安藤就申請晒商標同專利，以保持公司信用。日清食品喺1961年正式登記商標，1962年得到即食麪製造專利。但佢公司屬下 113 間子公司收到了警告，話佢壟斷。1964年安藤中止壟斷，開咗個日本麪工業協會，轉讓同公開咗做法專利權。

安藤開始考慮去美國發展，但1966年喺美國，佢發覺日本同美國嘅餐具好唔同。於是安藤就諗到用紙杯嚟整泡麪。1971年9月18號世界上第一杯杯麪「日清杯裝方便麪」推出，打開咗日本以外嘅市場。

1999年，紀念安藤業績嘅拉麪博物館喺池田市設立。6 年半之後嘅2006年7月28號，紀念館入場者突破 100 萬人。

2005年6月（95歲），佢以「日清食品已經培育出年輕嘅經營團隊，可以放心託付經營。我希望響自己仲有活力嘅時候交棒」嘅理由，響6月29號卸任取締役，改任創業者會長。

2007年1月5號日本時間挨晚 6 點 40 分，安藤因急性心肌梗塞，喺大阪府池田市去世，享年 96 歲。安藤表示自己嘅健康秘訣係每個禮拜打一次高爾夫球同每日都食雞味泡麪。

佢本身亦都係日本即食食品工業協會會長、安藤體育．飲食文化振興財團理事長、漢方醫藥研究振興財團會長、世界拉麪協會會長、1996年成為立命館大學名譽博士。

## 生平榮譽
* 藍綬褒章（1977年）
* 勳二等瑞宝章（1982年）
* 紺綬褒章（1983年）
* 科学技術廳長官賞「功勞者賞」（1992年）
* 勳二等旭日重光章（2002年）

## 著作
* 「食欲礼賛」（2006年、PHP研究所）
* 「100歳を元気に生きる　安藤百福の賢食紀行」（2005年、中央公論新社）
* 「魔法拉面发明物语 我的履历书」（2002年、日本経済新聞社）
* 「進化する麺食文化ラーメンのルーツを探る」（1998年、日清ネットコム、共著：奥村彪生、安藤百福）
* 「食は時代とともに 安藤百福フィールドノート」（1999年、旭屋出版）
* 「苦境からの脱出激変の時代を生きる」（1992年、日清ネットコム）
* 「日本めん百景」（1991年、日清ネットコム）
* 「時代に学ぶ美健賢食」（1990年、日清ネットコム）
* 「美健賢食新和風薬膳のすすめ」（1989年、日清ネットコム）
* 「麺ロードを行く」（1988年、講談社）
* 「安藤百福語録」（1987年、日清食品）
* 「日本の味探訪食足世平（しょくたりてよはたいらか） 続」（1987年、講談社）
* 「食足世平日本の味探訪」（1985年、講談社）
* 「奇想天外の発想」（1983年、講談社）

## 相關

## 參考

## 出面網頁
雨褸

**雨褸**係一條防水連帽褸，係落雨嗰陣，着上身出街唔會畀雨淋濕。雨褸有長有短，長褸可以冚到下半身，淨返腳突出。而短褸就叫只係冚上半身。好多短雨褸會配埋條防水褲，保護下半身。唔理長定短，都可以配埋水鞋，咁就唔會浸濕對腳。

## 料
以前雨褸係用防水布做，不過家下多數雨褸都係塑膠造嘅。因為塑膠防水兼樣式多，咁就有好多款，有厚有薄。因為雨褸係透做，唔透氣，所以着起來會好焗，甚至整到人出汗。家下摩登物料可以整到防得水時，又可以透氣，不過價錢就當然會貴好多。

## 史

未有雨褸之前，人多數係載笠同着雨簑。1823年，Charles Macintosh 發明防水布，佢就用佢個姓多個 k 字，開咗 Mackintosh 呢牌子做雨褸。到今時今日當時裝咁賣。1930年 Thomas Burberry 又發明另一隻防水布，重畀英軍用。二戰後 Burberry 呢隻牌子亦都好流行。

## 拎
券

**券**係一種憑證，用嚟換返價值等同嘅服務、貨或者錢，券上面會寫明一個價值，呢個價值用錢或者特定嘅數作為單位。

券後面通常寫名使用嘅規則條款、有效日期等等。

## 券嘅種類
*禮券、餅券、書券
*學券
*證券、債券
*獎券
票

**票**，或者**票據**，係一種正式，廣受承應嘅憑證、證明，各種票有佢嘅特別功能。

票同飛響定義上好近，響粵語上面係有分工嘅，票通常有相當嘅則限同格式，唔只發出嘅機構承應，舉例：響某一戲院買嘅飛只可以響番嗰間戲院度用；響某一銀行買嘅本票唔單止響嗰間度用，第二間銀行亦得，好多其他地方都會接受。

## 票嘅種類
*本票、支票、期票：銀行發出嘅票。
*告票、傳票：由法庭發出，通知被告繳交罰款或出席耹訊。
*選票：選民響選舉時表達自己選擇嘅證明。
*機票：坐飛機用嘅飛。
*郵票
*銀票：舊時錢莊發出嘅票據。

## 睇埋
*飛 (架生)
*券
*咭
*証
魔法風雲會

**魔法風雲會**（；，簡稱  或者 ），中文又有叫**萬智牌**，係一種集換式咭遊戲，響1993年由美國人 Richard Garfield 發明。呢個遊戲面世，受紙牌玩家喜愛，瘋魔各地玩家。玩遊戲嗰時，雙方各自用一副牌，亦可以三至四個人，或者更多嘅人一齊玩。目標係將對手嘅 20 生命分減到 0，可以透過出牌攻擊或者好多其他方法去贏。

## 基本

《MtG》最基本嗰款對局係噉嘅：對局有兩位玩家，各有 20 點生命值，對局開始嗰陣兩位玩家分別由自己咭組度抽 7 張咭上手，佢哋跟住就會輪流行動，一位玩家喺自己回合開始嗰時可以由自己咭組嗰度抽 1 張咭上手；啲咭係可以以某啲方法嚟削減對手生命值嘅，生命值首先變成 0 嗰方就輸；雙方砌咭組嗰時要考慮咭之間互相配合，喺對局途中就要做「呢張咭應該喺咩時機用」噉嘅策略性思考。

## 概念
*檯面狀態（board state）：MtG 會用「檯面上嘅嘢嘅狀態」嚟表示遊戲狀態；下圖係 MtG 嘅檯面佈置：
****Library**：雙方嘅咭組擺呢度；
****Hand**：對局雙方手上嘅咭，正路係私有資訊，唔使俾對手知嘅；不過可能有啲咭會有「容許玩家睇對方手牌」嘅效果－例如一張咒語咭，出咗嘅效果係「可以睇對手手上有乜牌」；
****Battlefield**：所謂嘅「戰場」，召喚咗出嚟嘅魔獸同結界就擺喺呢度，而且魔獸之間嘅攻防都係喺度進行嘅；喺多數嘅 TCG 當中，一張戰場上嘅咭「响戰場上邊個位」並唔重要，不過亦都有小部份嘅 TCG 會有機制，令一張咭喺戰場上嘅位置有某啲重要性，例子可以睇吓巫師之昆特牌－喺巫師之昆特牌裏面，每位玩家嘅戰場都會分兩至三排，而好多咭嘅效果都會視乎「玩家將呢張咭擺喺邊一排」而有異。
****Graveyard**：所謂嘅「墳場」，專擺啲廢棄咗嘅嘢，好似係用完嘅咒語、俾對手打死咗嘅魔獸或者俾對手破壞咗嘅結界呀噉。

*徵兵模式（draft），又或者叫「**渣虎**」：如果話一班 MtG 玩家玩緊徵兵，意思係話佢哋唔係好似一般嘅對局噉，自己收集咭，砌自己嘅咭組，然後進行對局，而係若干個玩家輪流由一拃隨機抽嘅咭入面，揀自己要嘅咭，再即場用得到嘅咭砌咭組進行對局；例如一班 MtG愛好者約好，大家夾錢買十包 booster 一人攞一包上手，由手上嗰包揀一張咭用，然後將手上嘅包傳俾隔離嗰位玩家，再由攞到手嗰包嗰度又揀一張咭用... 如此類推，一路直至每個人都夠咭砌一副咭組為止，砌好就對局。

## 引咗

## 拎
* magic the gathering stats Magic online tournament archives and deck lists
* MTG Mint Card - 全球最大中文万智牌交易網站
九龍塘

**九龍塘**（，舊譯）係香港新九龍一個地方，九龍市區裏面一個低密度住宅區。一般來講，界限街伸到去煙墩山南面山腰，都可以當係九龍塘。行政上面，九龍塘東西兩面，分別係歸九龍城區同埋深水埗區管。九龍塘原本係一條村名，即係界限街警察遊樂會一帶。今時今日九龍塘，位置、範圍都同原本位置好唔同。九龍塘除咗出名係中上階層聚居之外，亦都出名時鐘酒店。

九龍塘有兩間大學，中間有香港城市大學，東面九龍仔一帶，有香港浸會大學。其中城市大學好近港鐵九龍塘站，同區裏面大商場又一城拍埋。而隔籬又一村都當係九龍塘。

九龍塘近九龍仔嗰邊，除咗有浸會大學，近山一啲係廣播道，以前係香港所有電視台電台集中地，不過因為唔夠地，唔少已經或者就快搬走。

## 歷史
九龍塘原本係一條大村，響界限街今日警察遊樂會一帶。北面有座窩仔山，佢東面山谷有涌有田地。條村西面無幾遠，有塘尾同田寮兩條村。1910年代，九廣鐵路（家下嘅東鐵綫）穿過條村東面，而鐵路東面個山谷另有條村，叫九龍仔，今日禧福道南面一帶。

1920年代，香港政府決定發展九龍塘同九龍仔做住宅區，成個住宅區發展跟英國模式起，裏面差唔所有街都係用英國郡名，而當時住嘅，多數係英國人。因為個計劃係九龍塘住宅區，好多人都當埋九龍仔呢部份係九龍塘，到咗今時今日，亦好多人唔識分原本九龍仔同九龍塘響邊。

## 敎育
響未有普及敎育之前，喺九龍塘住嘅多數受過敎育，好多學校都起響呢度。而且愈來愈多國際學校同直資學校。九龍塘裏面亦有兩間大學，香港城市大學同香港浸會大學。

## 交通
九龍塘有港鐵觀塘綫同埋東鐵綫。

路呢，屬一號幹綫嘅一段窩打老道穿過九龍塘，北面通過獅子山隧道去到新界沙田、大埔、粉嶺、上水。而窩打老道向南，就通去旺角、何文田同油蔴地。
九龍仔

**九龍仔**響香港新九龍嘅一個地方，處於九龍塘同九龍城之間。九龍仔原本係一條村，即係今日禧福道一帶，家下全個地方都係低密度住宅區，同九龍塘住宅區連埋，所以好多人都誤以為呢帶係九龍塘。佢東北有座山，後尾劃咗做九龍仔公園。九龍仔公園東北角有座山叫老虎岩，亦都畀人改花名做格仔山，個山東北面就係樂富邨。而向東走過九龍仔公園呢座山，就係候王廟。而原村北面嘅山仔，後尾變咗做英軍九龍東軍營，家下有解放軍駐守。

## 範圍
原本九龍仔係成個河谷嘅一條大村，1819年發行嘅《新安縣誌》已經有記載，田地大概由九廣鐵路以東伸到家下九龍仔公園山邊，南面由界限街伸到去獅子山腳。不過九龍仔無畀人用來做區名，所以範圍唔係好確定，加上九龍城同九龍塘有法定用處，冚埋九龍仔嘅地方，所以唔熟呢區嘅人會以為，九龍仔就係九龍仔公園。

## 著名地點
*格仔山（九龍仔山）
*九龍仔公園
### 大學
*香港浸會大學逸夫校園及浸會大學道校園
### 專上學院
*伯特利神學院
### 中學

*喇沙書院
*瑪利諾修院學校
*民生書院
*何明華會督銀禧中學
*賽馬會官立中學
*東華三院黃笏南中學

*禮賢會彭學高紀念中學
*香港兆基創意書院
*嘉諾撒聖家書院
*香港培道中學

### 小學

*喇沙小學
*瑪利諾修院學校小學部
*拔萃男書院附屬小學
*九龍塘宣道小學
*中華基督教會基華小學 (九龍塘)

*啟思小學
*聖若望英文書院 (小學部)
*九龍塘天主教華德學校
*耀山學校

### 特殊學校
*天保民學校
中環及灣仔填海計劃

**中環及灣仔填海計劃**係喺香港嘅香港島北岸進行嘅大型填海計劃，分5期去發展。

喺1993年至2006年之間，完成咗其中嘅三期填海工程—中區填海計劃第1期、第2期；灣仔填海計劃第1期—共填造咗32.3公頃嘅土地，餘下嘅工程則喺度進行緊（中區填海計劃第3期）同埋重新檢討緊（灣仔填海計劃第2期）。

中環及灣仔填海計劃嘅主要目的，主要係為中環灣仔繞道提供土地，同埋起多條鐵路支線到填海區。計劃又希望起一條世界級嘅海濱長廊，比區內提供額外休憩同綠化用地，提升海旁嘅吸引力。

## 發展工程
### 中區填海計劃第1期
「中區填海計劃第1期」喺香港機場核心計劃嘅工程之一，喺上環同卜公碼頭之間填咗約20公頃嘅海，將中區海岸線向前伸展咗最高達350米，使咗27億1千萬港元。土地嘅主要用途喺起機場鐵路香港站同擴展中環嘅商業區。工程喺1993年9月展開，1996年3月完成。

;現有嘅主要建築物
*國際金融中心一期同二期
*香港四季酒店及四季匯
*地下鐵路香港站
*中區政府碼頭（即係中環碼頭第1號） 
*中環碼頭第2號到6號 
*中環天星碼頭（中環碼頭第7號） 

;現有嘅道路
*民吉街
*民祥街
*民寶街
*民光街
*民輝街
*民耀街
*金融街 (香港)
*港中里

### 中區填海計劃第2期
中區填海計劃第2期填海地「中區填海計劃第2期」原址係添馬艦海軍船塢，總填海嘅面積係5.3公頃，做商業同遊憩用地發展。總共耗資咗3億2千萬港元，喺1994年2月展開工程，1996年3月完成。

### 中區填海計劃第3期

「中區填海計劃第3期」喺添馬艦對出嘅海濱，總共填海面積係18公頃（原計劃係32公頃，1999年修訂為23公頃，2000年4月再將東面嘅5.3公頃土地擺咗入「灣仔填海計劃第2期」），連接「中區填海計劃第1期」同埋「灣仔填海計劃第2期」嘅填海區。

填海土地將用喺興建新嘅中環天星碼頭、公眾碼頭、鐵路同道路預留位置、軍用碼頭泊位預留位置同海濱長廊等。同時提供土地比發展中環灣仔繞道、P2道路網、機場快線掉頭隧道等嘅運輸基建項目。

工程耗資咗37億9千萬港元，喺2003年2月28號動工，2011年10月大致完成。

### 灣仔發展計劃第1期
### 灣仔發展計劃第2期

## 睇埋
*房屋及規劃地政局
獅子山

**獅子山**，英文叫****（解**獅子石**），係香港新九龍同新界之間一座山，係九龍山脈嘅其中一個峰，高495米。獅子山南面係新九龍馬仔坑、橫頭磡同竹園呢啲地方。東有雞胸山，西有筆架山。而西北有望夫石同沙田紅梅谷，可以由呢個方向落大圍。

## 名
獅子山史上有好多名，好似**虎頭山**，**金鳳山**，**駱駝山**，**鷹嘴山**，**禾鎌嘴山**，**獺子頭山**。獅子山大清初期就叫虎頭山，而同期西面另有一座獅子嶺，到尾大清遷界時又響獅子嶺度起煙墩，就變成煙墩嶺，又叫煙墩山。復界後，啲人因為唔清楚，就將獅子嶺同虎頭撈埋一碟，變成家下獅子山。

## 地理
獅子山因為佢個樣而叫獅子，好似一大嚿獅子石坐響個山頂上面，係九龍一大標誌。英文亦都譯做Lion Rock，意謂獅子石。獅子山山勢好斜，所以唔少爬山人士都想爬，但係亦出過唔少意外。不過因為可以望晒成個維多利亞港，所以都好多人上去。

## 交通
山北無咁斜，麥理浩徑第5段同上山嘅路相接，係行山好地方。山上無車路上去，不過山下面有獅子山隧道，連埋九龍同沙田。

## 文化

因為第二次世界大戰、國共內戰同之後中國大陸政治運動，好多低下階層嘅人移居香港。獅子山南面嘅九龍係其中一個最多人住嘅地方，有山邊寮屋、唐樓、公共房屋、工廠大廈同山寨廠等。因此「獅子山下」代表當時典型嘅香港社會。

1972年至1994年期間，香港電台製作咗一套名叫《獅子山下》嘅電視劇。而呢個名自1979年起亦成為呢部劇集主題曲嘅名稱，由顧嘉煇作曲，黃霑填詞，羅文主唱。

1950至1970年代期間，每逢雙十節前後，都會有親中國國民黨人士到獅子山頂懸掛中華民國國旗。

2014年10月23號上晝11時左右，一班自稱「香港蜘蛛仔」嘅攀山發燒友响獅子山頂懸掛一幅6米闊、28米高嘅巨型橫額，上面有一把黃色雨遮標誌，並寫上「我要真普選」，下款係「#UMBRELLA MOVEMENT」，以聲援雨遮革命。呢幅巨型橫額喺第二日（24號）中午，响政府飛行服務隊、消防處同民安隊嘅聯合行動入面被拆走。

2019年反修例運動期間，「光時」同埋「五缺」等泛民主派政治標語多次畀人掛咗喺山頂。同年8月23號，約200名市民上山整咗人鏈，照亮「香港之路」，9月13號中秋節，亦都有大量市民上獅子山。
行山

**行山**，書面語叫**遠足**，英文叫 **hiking**，係行路嘅一種，可以鍛鍊身心、旅遊享樂、欣賞風景等，行山地方一般係冇乜人住嘅郊外，郊野公園嘅行山徑。

## 行山嘅地方
各地行山嘅地方受到當地嘅地形風貌、氣候所限，山多嘅香港行山徑經過山脊、山谷、河谷。挪威嘅高原、高山、冰川多，而冬天好凍，嗰道行山嘅要求有啲唔同，好多時只有夏天先行得。行山地方包括：城郊、鄉村、山地、森林、叢林、沙漠、冰川、峽谷、平原、山嶺、長城、古道、草地、環湖…

## 裝備
### 衫
*長袖
### 鞋
*高筒輕身防滑行山鞋
### 襪
### 帽
*寬邊帽
### 其它
地圖、指南針、對講機、收音機、蚊怕水，行山棍

## 注意事項
* 出發前應考慮自己同行山友體力，留意天氣預測，小心計劃好行程路綫，重要有伴一齊行。
* 去行山前同屋企人交帶一聲去邊，會同邊個去，幾時返，等萬一有意外都有人知你可能已經出咗事，自動去報警，可以去邊度救人
* 着啱衫褲鞋襪。
* 帶齊必需品，好似地圖、指南針、水、乾糧、電筒、雨褸、收音機、急救藥箱、哨子、流動電話、記事簿同埋筆等等。
* 唔好亂開新路，咁唔單止會令表土流失，重好容易蕩失路。
* 留意天氣，有冇山火、毒蛇、猛獸、逃犯、雷雨、大霧、洪水、色狼、野人嚮附近。

## 各地行山
### 香港

行山喺香港係幾受歡迎嘅活動，唔使好多錢就可以玩足成日，香港嘅行山徑又多，變化又大，有各種唔同類型、長度、難度可以揀。特點係同市區嘅距離近，而且配套設施（比如標距柱等等）比較完善。

### 澳門、中國大陸
澳門十幾條步行徑位於氹仔、路環、黑沙，由1.6 公里到 8.1 公里長。中國大陸近年興起行山團，由熟識當地情況嘅導遊帶團。

### 北美
加拿大同美國有幾多原始森林，國家公園，行山徑數目好多，管理亦好，加拿大BC省就有成百公里嘅行山徑。

### 歐洲
歐洲行山徑數目好多，不過各國情況唔同。

### 澳洲
澳洲地方大，人口少，好多屬無人之地，離開市區可以好多日見唔到人，響嗰道行山要格外小心，出發之前要通知其他人，參加熟識當地嘅導遊帶嘅本地團亦唔錯。

## 對環境嘅影響
行山友通常唔靚景都唔去行。不過呢啲靚景地方通常都好脆弱。行山友有時會唔小心整壞個環境。一個人通常都無乜大影響，但係一大班人就唔可以睇小。響山道執柴，無山火嘅話，一次兩次就無乜影響。但係人人長年累月咁執，會拎走地方嘅養份。

通常好多受保護嘅地方，好似郊野公園咁，都有法例去保護。行山友跟住來做，影響就會細好多。通常例包括，唔畀生火，只可以響營地紮營，處理好大小二便，同每日限制人數。

行山友有自己一套規矩，就係不留痕蹟。行山友行到好似無人行過咁，第日嘅人一啲都睇唔出。好多行山友就算無例都跟呢套做。

## 註

## 參考
*《香港遠足郊遊指南》，李日陽，萬里機構 ISBN 962-14-2425-9
*The West Coast Trail, Tim Leadem, GreyStone Books ISBN 1-55054-614-7

## 睇下
* 爬山
* 露營

## 出面網頁
* 香港郊遊路徑
* 郊野公園遠足安全指引
* 澳門自然網
* 行路行山 - 世界郊遊路徑資料庫
* Hong Kong Hiking
筆架山

**筆架山、煙墩山**，英文叫做****，係香港一峯，高四百五十八米，九龍山脈之上，山脈亦即古籍講官富山。佢喺正新九龍同新界天然交界，山頂起咗雷達站。

香港本地旅行家，黃佩佳、吳灞陵，有份創立庸社，都叫個山做**煙墩山。**而香港山嶺志中，作者黃垤華話，棄本名煙墩山，以Beacon音取名筆架山，咁係妄作。筆架山個名，出於二十世紀五十年代，將Beacon Hill Road，音譯雅名筆架山道搞出出來，後尾街名影響到山名。而筆架山喺戰後一段時間，實指港島柏架山 ，完全無厘啦更。

二十世紀初，地圖都標有煙墩山當時本地音譯**In Tan San**，又有人反音譯**燕壇山**，好似日軍地圖咁。而筆架山音譯，到七十年代出咗倒轉音譯**，Pat Ka Shan**。煙墩山個名，至少一九八〇年報紙仍然用緊。地產商開咗畢架山一號，令人以為叫**畢架山**，更加混亂。

九廣鐵路喺山底，先開煙墩山隧道，貫通九龍沙田，鐵路電氣化後又開筆架山隧道。南山腰近大窩坪，同埋九龍塘歌和老街以北有同名住宅區。

## 地理
筆架山東面係獅子山，西面係尖山（鷹巢山）。筆架山同獅子山之間嘅山脊上面，重有兩個矮峰，近筆架山嗰邊有個鐵路拗（），近獅子山嗰邊就有九龍拗。

筆架山向北落山可以去到沙田地龍口落徑口，向南走就係大窩坪落石硤尾。

## 語源
雖則有人話筆架山似筆架而來，但無舊時文獻證明，無法證明呢個講法。喺戰前文獻並無筆架山呢個名。

### 煙墩山
香港詩人學者，兼香港公務員黃佩佳，佢寫香港新界百詠，一九三八年七月十五號嗰則，煙墩山一詠一文。佢提到個山又有土名**泰火山**，又有**燕壇山，**但佢認為**In Tan San**應該叫做煙墩山，英人取名Beacon Hill，同土名相近，而土人又講，以前山上舉烽火示警。佢另一睇法，個山形確似墩。佢從無提過筆架山。

一九〇一年，英國人標出個峯做**Dragon Hill**。一九〇四年標出**Beacon Hill**，又標明本地音**In Tan San**，**煙墩山**對譯。之後由於拼音方法唔同**，In Tan San**，又倒轉頭譯做**燕壇山**，例如日軍預備侵港地圖。

大明大清沿海，一直海賊猖獗。海防上，喺高處以燒草放煙發訊號，以警海賊動向。咁無論唐字煙墩定英文 ，軍事上都係咁意思。

煙墩山至少一九八〇年都重用緊，六月四號工商日報咁寫，「煙墩山新火車隧道將啓用、舊隧道將修改爲有毒廢物貯存庫」。

### 筆架山
筆架山喺戰後，指港島柏架山。煙墩山仍然叫煙墩山。

二十世紀五十年代，就開闢歌和老街以北。新街名以英國地名命名，除咗筆架山道。一九五四年已大幅開地，當時開咗Beacon Hill Road，或許師爺連同其他街，將英國地名變得文雅，義德、義本、朗德、安域，Beacon Hill就譯做筆架，而忽畧本地名煙墩山。一九五八年報導，已見到佢叫筆架山道，喺九龍塘。

到七十年代就有變化。一九七〇年，圖上Beacon Hill多咗Pat Ka Shan個名，即筆架山。

二〇〇四年，屋苑畢架山一號落成，更加擾亂，有人誤以為有畢架山。

## 史
一九五二年十月十號雙十節之後，發現煙墩山寫咗五隻大字，擁護蔣總統。過成八十丁方尺，九龍塘深水埗睇得清楚，中環干諾道海旁都隱隱見到。

## 交通
由龍翔道有龍欣道上煙墩山頂，去到山頂雷達站。成座山脊都響獅子山郊野公園裏面，麥理浩徑第五段亦都幾近山頂。

## 攷
九龍城

**九龍城**（Kowloon City或者Kau Lung Shing）係香港一地，亦係一墟，喺新九龍，今係九龍市區內。佢西北係九龍寨城，西係衙前塱，西南係珓杯石，北係衙前圍。

舊時東南係九龍灣，有龍津碼頭出海。由香港政府開拓九龍城，墟市村落拆咗，改成市區，另有部份，再喺香港日治時期，拆區擴建啟德機場。

今日九龍城，市區同衙前塱連成一片，成爲九龍城市區。市區南北約莫賈炳達道同太子道之間，西邊到聯合道，成一梯形。另加北面賈炳達道公園及九龍寨城公園，界至東頭村道。

行政上歸九龍城區。

## 歷史
九龍城一帶響九龍灣邊，原本係曬鹽之地，大宋時期已經叫官富場，有官兵駐守。

南宋最後嘅皇帝宋帝昰同埋宋帝昺，都喺九龍城避過難。家下宋皇臺，露明道上帝古廟遺址都同呢段歷史有關。

響英國一八四二年正式得到香港島之後，大清即刻加強九龍防衞，就響家下九龍城個地方，起咗個九龍寨城。個寨城響衙前塱北面，衙前圍西南，侯王廟東南，珓杯石北面。個城係大清駐官九龍之地。寨城東南有龍津碼頭，所以個城到碼頭之間就變咗個市，好多人聚居，是爲九龍城。 九龍城呢度，以大街爲主要街道，店舖林立。

後尾英國一八九八年租咗新界，按約，大清官員可駐留九龍寨城，自由出入。一八九九年四月十六號，香港總督卜力喺九龍城外升旗接收儀式。另大埔亦有升旗儀式。接收前後期間，新界以屏山爲首嘅村民反抗，成新界六日戰。香港官員懷疑新安縣官搞事，就順手趕走埋城官。香港政府喺碼頭附近立九龍城差館。亦開條西貢道入西貢。

九龍城以東，何啟同區德，填九龍灣，建啟德濱。後尾大部份轉做啟德機場，而近九龍城濱邊，爲三角地，卽啟德道、三德路、西貢道之間，成爲市區。而啟德道對出，係舊有嘅龍津碼頭。

香港政府拆九龍城墟市村道，連同衙前塱，化成九龍城市區。起咗好多街，東面以西貢道爲界，西面以嘉林邊道爲限。南面係英皇子道，卽今太子道，北面係賈柄達道。區內街名，全以呢帶村名而名。政府想搬走寨城內人，騰空建市區。但因爲主權問題，同中國政局不穏，反反覆覆，並唔成功。

喺香港日治時期，日軍擴展啟德機場，移平原機場側邊嘅地方，並建新明渠，九龍城亦不倖免。啟德濱三角地移平，折走西貢道，西貢道到龍城道，卽今啟德道，條條街南面都拆，沙埔道、石鼓壟道縮短，最近西貢道嘅隔坑村道，同西貢道一樣，從此消失。龍津碼頭沒於填地之下。九龍寨城牆，拆咗來填海。

## 交通
九龍城交通要道有太子道同界限街。

連接港鐵宋皇臺站。

## 住居
區內以唐人爲主，泰人亦有唔少。區內有依泰人習俗慶祝撥水節。

現時亦有南亞人士居住。
鞋

**鞋**係用嚟包住對腳嘅嘢，可以保護對腳唔會畀塊地整親。皮革做嘅鞋叫皮鞋。第啲材料都可以做鞋，好似有草鞋、布鞋、膠鞋。廣東話入面，淨係得個底，再加幾條帶綁住腳都叫鞋，好似拖鞋同涼鞋噉，呢類古代就叫做屣，唔叫鞋。古文亦都有用**履**嚟叫鞋。

## 睇埋
* 靴
* 戀鞋
褲

**褲**係着響下身嘅布，裁到可以有兩個筒穿對腳入去，最少遮到下陰同囉柚。長度來分嘅話，長褲可以遮到落腳眼，短褲就遮大髀上半截，底褲係最短，只係遮下陰。

褲有好多唔同種類，因應唔同需要而有唔同剪裁，唔同布料。

## 睇埋
* 馬褲
* 燈籠褲
* 熱褲
* 三個骨褲
* 開襠褲
* T-back
* 孖煙通
襪

**襪**係包住腳嘅布。着咗襪，對腳就唔會直接畀硬啲嘅鞋磨傷，仲可以用來吸腳汗同埋保暖。襪有分長短，短到連腳眼都遮唔到，叫**龍船襪**，而遮到腳眼多啲，就係**短襪**，遮埋晒腳瓜囊，就叫做**長襪**。有時襪連埋褲一件過，就叫做**襪褲**。

## 睇埋
* 手襪
* 襪公仔
帽

**帽**（）係戴響頭上面、多數可以遮住個頭殼頂嘅料；可以係布、膠、金屬、人造纖維…… 有啲帽係有邊，而有啲就無。有邊通常可以幫手遮太陽。

帽有好多種，好似有高帽，太陽帽、喼帽（）等等。

有好多其他嘢都係戴響頭上，不過廣東話來講，就唔叫帽。如個係用好硬嘅嘢做，唔好畀嘢傷到頭嘅，叫頭盔，或者淨係叫盔。如果係用條布卷住個頭，就係頭巾。如果係好似襪咁笠住個頭，就叫做頭笠。
褸

**褸**（音：lau1）係用來着喺最外面嘅衫，一般係比較大件嘅長袖衫，可以冚埋身上着嘅其他衫。褸前面有紐，拉鏈或者扣可以幫手封好前面。褸多係着來保暖同埋擋雨。

褸跟長度可分為長中短。長褸或者大褸，可以冚到膝頭。短褸就只係冚到囉柚或者腰部。而中褸就係兩者之間。

褸有好多種，有雪褸、絨褸、校褸、雨褸，各有唔同用途。
山脊

**山脊**係一排連埋嘅山，峰同峰之間連埋嘅一條長綫。就好似禽獸背脊有條突出嘅綫咁。

## 種類
山脊有好多種。

## 用途
有啲山脊比較平，通埋唔聚水，好多時都會響處有人行，行出條路，一座山行另一個。山脊可以做天然分界綫，用來分開山兩邊嘅地方。軍事上面控制到可以做防綫。

## 參閱
*分水嶺
布

**布**（**Cloth**）係一種由纖維織成，質軟嘅平面嘢，係紡織品當中嘅半製成品。古代嘅布打出來或者織出來。布可分梭織同針織。一匹布可以有唔同料造，傳統有綿，麻，羊毛。現代因為有塑膠纖維、人造纖維等等，多咗好多唔同選擇。

布可以裁成唔同嘅樣，縫埋一齊做唔同嘅嘢，好似衫、褲咁。

有啲好大張嘅嘢，好似布咁，都叫做布。

有紙之前，有時啲人會響布上面寫嘢。
唐裝衫

**唐裝衫**，又叫做**唐裝**，係就傳統唐人着嘅衫。家下唐裝衫家下款式，都係大清時期留落來。唐裝衫家下都好少唐人着。通常都係新年或者有唐人特色嘅場合先會着。最常見嘅唐裝衫係綿納，當然亦唔少得長衫馬褂。

類:衫
類:中國文化
唐人

**唐人**（）指有中國血統（主要係漢族）嘅民族。喺南方人嘅角度，唐人同北方人講嘅「漢人」同近代講嘅中國人類似。南方人自稱「唐人」，而北方人就自稱「漢人」，因為清朝嗰時廣東、福建等地方嘅人太多，缺乏糧食，所以唔少人都會出海外搵食謀生。佢哋喺外地多數會住埋一齊，互相幫忙，逐漸就形成一個社區，即「唐人街」。

「中國」係中華民國初期提議出來嘅一個概念，係由帝國概念轉做國家概念，首先劃定一個中華民族，然後有一國一民族嘅中國人。而唐人概念就係以鄉土，以大江南北為歸屬嘅人。唐人有時亦會稱呼為**華人**。

華人各族群之間嘅血統、語言、同文化差異相當大，所以有咗民系（又嗌做「次民族」）呢個概念嚟將華人分類。好似係講廣東話、血統屬古漢人加南越人嘅廣府民系，就係其中一個比較出名嘅華人民系，佢哋亦都係廣東、廣西東部、香港、同澳門嘅主要族群。
2007年死

以下係**2007年死**嘅人：

## 1月
* 1月2號：白南淳，北韓外務相
* 1月5號：安藤百福，發明即食麪，創辦日清食品
* 1月10號：曹達華，香港粵語電影導演、演員
* 1月13號：，英國消防官，做過香港政府消防事務處長
* 1月15號：薄一波，中華人民共和國國務院副總理
* 1月16號：，中國史學家
* 1月27號：楊傳廣，臺灣十項全能選手，外號「亞洲鐵人」
* 1月28號：許瑋倫，臺灣演員

## 2月
* 2月8號：楊啟彥，香港政府前官員，九廣鐵路公司前主席同行政總裁
* 2月10號：，南韓演員
* 2月19號：許財利，臺灣基隆市長
* 2月21號：木村現，日本足球員
* 2月23號：馬兆駿，臺灣音樂製作人

## 3月
* 3月23號：毛岸青，毛澤東同楊開慧嘅仔
* 3月25號：安德拉尼克·馬爾加良，亞美尼亞總理
* 3月28號：查濟民，香港企業家
* 3月29號：許堅信，香港粵劇演員

## 4月
* 4月3號：龔如心，華懋集團主席，亞洲女首富
* 4月16號：趙承熙，維珍尼亞理工大學校園槍擊案疑犯
* 4月18號：伊藤一長，長崎市長
* 4月20號：傅鐵山，第十屆全國人民代表大會常務委員會副委員長，中國國際交流協會顧問，中國天主教愛國會主席、中國天主教主教團代主席、天主教北京教區主教
* 4月23號：葉利欽，俄羅斯總統
* 4月27號：莫·利·羅斯托波域治，蘇聯／俄羅斯指揮家同大提琴演奏家

## 5月
* 5月17號：羅國洲，香港騎師同練馬師，外號「洲官」
* 5月22號：李澤添，香港勞工界領袖，香港工會聯合會前會長，人稱「添叔」
* 5月22號：黃家熙，香港消防員
* 5月25號：孫元良，中華民國陸軍中將

## 6月
* 6月2號：黃菊，中共中央政治局常委、中華人民共和國國務院副總理
* 6月2號：莊世平，香港銀行家，中華全國僑聯副主席
* 6月14號：鍾路得，美國福音佈道家葛培理老婆
* 6月14號：華德翰，聯合國秘書長，奧地利總統
* 6月17號：谷祖堯，藝人谷德昭侄仔
* 6月24號：古列斯·伯努華，美國職業摔角手
* 6月29號：楊德昌，臺灣電影導演

## 7月
* 7月6號：黃光漢，香港生意人同政治人物
* 7月10號：鄭筱萸，中華人民共和國貪腐官員
* 7月12號：鮑漢琳，香港演員
* 7月17號：曾灶財，本名曾財，香港塗鴉藝術家，自稱「九龍皇帝」
* 7月18號：程十髮，中國畫師
* 7月28號：阮福保隆，越南阮朝末代皇帝保大帝嘅皇太子，亦係皇朝嘅繼任人
* 7月30號：英瑪褒曼，瑞典電影、劇場同歌劇導演
* 7月30號：米開朗基羅·安東尼奧尼，意大利電影導演

## 8月
* 8月2號：白文彪，香港演員
* 8月8號：馬力 (立法會議員)，香港立法會議員，港區全國人大代表，民主建港協進聯盟主席
* 8月11號：張樹鴻，香港玩具廠東主，外號「芝麻街玩具大亨」
* 8月13號：，日本超級人瑞
* 8月14號：曾昭璇，中國地理學家、教育家、全國政協委員，大學教授，被稱作「華南地理學界泰斗」
* 8月24號：朱家鼎，香港企業家，鍾楚紅嘅老公
* 8月29號：韋爾喬，中國畫家同醫生

## 9月
* 9月6號：巴伐洛堤，意大利男高音歌唱家
* 9月9號：徐四民，緬甸唐人、香港企業家、中國同香港政治人物
* 9月10號：，英國企業家，創辦The Body Shop
* 9月25號：松永信夫，日本足球員
* 9月27號：長井健司，日本攝影記者

## 10月
* 10月7號：阿部典史，日本電單車手
* 10月19號：史璧加，德國生意人，聯洲國際創辦人兼公司主席
* 10月23號：林梧桐，馬來西亞唐人企業家
* 10月24號：崔德祺，澳門政治人物
* 10月24號：亞李沙·西報乎，烏茲別克記者

## 11月
* 11月13號：稻尾和久，日本棒球員
* 11月23號：大谷一二，大日本帝國足球員

## 12月
* 12月2號：，中國足球員
* 12月27號：貝娜齊爾，巴基斯坦總理
九龍坳

**九龍坳**（或）係香港煙墩山同獅子山之間嘅山坳。九龍拗響正新九龍同新界，南面由九龍塘上去，過咗山拗就係沙田徑口嗰邊。
坳

**坳**或者**凹**（一樣讀坳），又叫**山坳**，係山脊上面最凹入去嘅地方（即兩山之間，於山脊上嘅低地），數學上叫呢種形狀做鞍點。山坳個位，沿住山脊上任何一邊上，可以去到各山嘅山頂，而山坳兩邊，都係低過佢嘅地方，有時重會係谷，可以落山。來回兩撻畀山隔開嘅地方，最短條路往往要經過山凹。軍事上面，一山坳如果被險峰夾住，則用少數兵力守住，就可以唔畀敵軍通過。所以好多時啲政府會攞山凹（同山脈，同理）來標誌界線。
膥袋

**膥袋**（，），俗寫**春袋**（官話寫成**卵袋**），又叫**腎囊**，學名叫**陰囊**，係雄性生殖器一部分。

膥袋裝住睾丸同部分輸精管，睾丸又叫**膥核**或者**膥子**（因為佢個形態似**膥**），所以載住膥核嘅地方自然俾人叫膥袋。

「膥袋」所指嘅，亦都可能包埋入面嘅睾丸等結構；本文揀咗佢等於現代醫學所指嘅陰囊嘅定義，嚟介紹種種。有指正寫係「䘒袋」，詳情寫喺條目「膥」。

## 解剖

每個男人都有膥袋一個，入面有一左一右兩個間隔，兩邊間隔各自裝住一粒膥子喺裏面浮動，隔住膥袋喺外面都可以睇到兩粒膥子嘅輪廓。

## 相關

古時中國太監要自細閹割（最少會切走澌睪丸，有啲情況亦都會包埋陽具嘅其他部分），令佢哋永遠失去性同生育嘅能力，以免佢哋背著皇帝同後宮偷歡。隨着帝制結束，呢種做法成為歷史。

舊時嘅西方、印度、中東、非洲亦有相同做法，為嘅係刑罰、宗教、權力呢啲理由。有一種係為咗保留男仔發育前嘅聲，令到男人嘅性徵唔會出現，繼續唱童聲，呢啲人叫閹歌手。

## 參考
門仔塘

**門仔塘**以前係香港藍巴勒海峽一個漁港兼避風塘。個塘響青衣島同牙鷹洲之間。個塘有東同北兩口，連住藍巴勒海峽。個位置即係家下長安邨同長發邨。

## 歷史
門仔塘雖然係避風塘，但係舶滿晒艇都係要去到1960年代。響呢個時間，葵涌大量填海做荃灣新市鎮，成個醉酒灣都填晒。本來住響呢度嘅水上人，就迫住連人帶船去到對面青衣島度舶，但係門仔塘實在太細，同醉酒灣無得比，而且佢水又唔係好深，好多船舶咗入去就無出返來。美國經援協會(CARE)就響門仔塘附近個山仔，幫啲漁民起屋，之後交畀香港明愛發展，就係青衣城對面山仔嘅漁民村同聖保祿村。另外，響山頂，漁類統營處亦咗間青衣漁民子第學校，畀漁民仔女讀書。

到咗1980年代，荃灣新市鎮又伸到來青衣門仔塘，成個塘填平。呢班人又要搬，不過今次係搬上樓，住公屋。其中一啲就搬咗上長青邨青桃樓，係特登起畀漁民。
元荃古道

**元荃古道**係香港新界一條來回元朗同荃灣嘅山路。未起青山道之前，兩邊村民係靠呢條路行去買賣。十八鄉民會拎啲榖啊菜啊去荃灣賣，換返其他嘢返來。所以係一條好重要嘅路。

條路經過荃灣，柴灣角，下花山，石龍拱，上塘，田夫仔，大欖涌，南坑排到元朗。

## 消閒
條古道有段劃畀行山友行。由石龍拱向南行到深井，唔去元朗嗰邊。

田夫仔嗰頭有營地可以紥營，響呢度元荃古道同麥理浩徑第十段相接。

## 注
車仔麪

**車仔麪**係香港好多人鍾意嘅一款麪，上面都係放一啲平價料餸來食。開頭係街邊小販推架車仔木頭車，響街邊度賣，唔係好乾淨，所以又叫做**嗱喳麪**。因為夠晒平，所以有唔少人幫襯。以2006年來計，大概係十幾蚊一餐到，睇下要幾多料。

家下無咁多小販，唔少車仔麪都唔再係推車仔，而係響舖頭賣，有時重會有貴價料㖭。

## 起源
車仔麪大概1950年代出現，二次大戰同國共內戰之後無幾耐。呢個時間香港市民生活都幾苦，唔少人都係大陸走難落來香港。唔係咁易搵到嘢做，所以好多人做小販攞檔，其中唔少小販係推架木頭車出來賣咖喱魚蛋同車仔麪。

## 車仔
車仔就係木頭車，車裏面有鋼或者其他金屬做嘅缸，打橫打直分成一格格。每格放唔同，湯料麪。另有一格係用來煮。木頭車裏面就裝石油氣爐，以前可能係火水爐，開火㷫住啲湯料同煮熟來賣。

## 料
一個麪可以配唔同料。買嘅人可以任揀。料就檔檔都唔同。傳統常見有豬紅、豬皮、豬大腸、蘿蔔、紅腸、菜、雞翼、魷魚、燒賣、牛丸、咖哩魚蛋、獅子狗丸、雲吞、粉腸、蟹柳、冬菇、墨魚丸、牛腩等等。配料新增牛肚、牛脷、魷魚等。

## 麪
麪多數係粗麪，但係亦都可以揀幼麪，雲吞麪、瀨粉、河粉、油麪、烏冬、公仔麪、伊麪。睇下間舖有無。
麥理浩徑

**麥理浩徑**（MacLehose Trail）係香港新界一條行山徑，由東面西貢北潭涌行到屯門，穿過好多自然美景。全條徑有100千米，分十段，中間有200支標距柱，每500米就有一支。麥理浩徑響1979年10月26號開幕，而麥理浩就係最長一任香港總督，佢本身都係一個行山友。

## 段
麥理浩徑分十段如下。
#北潭涌到浪茄，10.6千米，行三個鐘，易行。會經過萬宜水庫同香港地質公園。
#浪茄到北潭凹，13.5千米，行五粒鐘，有啲難行。會經過西灣同鹹田灣。目前西灣村附近地區因為受到當地鄉議局干預而封路，由西灣村無法去到吹筒坳（星期六、日同公眾假期除外）。
#北潭凹到企嶺下，10.2千米，行四粒鐘，好難行。會經過嶂上。
#企嶺下到大老山，12.7千米，行五粒鐘，好難行。會經過馬鞍山。
#大老山到大埔公路，10.6千米，行三粒鐘，有啲難行。會經過獅子山。
#大埔公路到城門，4.6千米，行個半鐘，有啲難行。
#城門到鉛礦坳，6.2千米，行兩個半鐘，有啲難行。最高點係三尖之一嘅針山。
#鉛礦坳到荃錦公路，9.7千米，行四粒鐘，有啲難行。最高點係香港最高嘅大帽山。
#荃錦公路到田夫仔，6.3千米，行兩個半鐘，有啲難行。
#田夫仔到屯門，15.6千米，行五粒鐘，有啲難行。

## 毅行者
每年十一月第三個星期嘅五六日，樂施會都響麥理浩徑搞毅行者。毅行者係香港一項主要籌款活動。不過終點唔係屯門，而係掃管笏寶龍軍營，2009年開始，終點改去保良局大棠渡假村。

## 睇埋
*衞奕信徑
## 參考

## 出面網頁
*麥理浩徑
*毅行者
小路

**小路**、**路仔**係路嘅一種，亦叫**徑**。通常係畀人行，因為路比較窄、位於遍遠地方、行嘅人亦唔多，而咁叫。 最初小路係由動物行出嚟，之後人類攞嚟行。

## 小路嘅種類
### 山路
**山路**通常係響山上面、饒過山邊嘅小路。山路亦可以係響山上面嘅馬路。

### 行山徑
**行山徑**，又叫**遠足徑**，係特別擗為行山用嘅小路，多數位於遍遠嘅郊野公園、國家公園呢啲地方。

### 步行徑

**步行徑**係行山徑嘅另一個叫法，通常係比較易行。

### 自然教育徑
**自然教育徑**位於郊區嘅小路，沿途設有冧巴嘅標柱同簡介，介紹郊區嘅景色同動植物生態比遊覽嘅人認識、增加郊遊樂趣、鼓勵愛護自然。 

### 家樂徑
**家樂徑**係適合一家大細行去行嘅行山徑，通常係好容易行嘅。

### 古道
古道係有好耐歷史，舊時啲人出入用嘅路。

### 馳馬徑
**馳馬徑**係畀馬行嘅小路。例如香港有一條金督馳馬徑。

## 睇下
* 公路、快速公路
* 馬路
* 古道
* 單車徑
* 蕩失路
* 後巷

## 攷據
西貢半島

**西貢半島**係香港新界東面一個半島。半島個名係來自中間南岸嘅西貢。雖則佢叫西貢半島，但係行政上分屬三個區，南面係西貢區，北面係大埔區，而西北面就係沙田區。

西貢半島絕大部份都係鄉下地方，唔似其他地方好似變市區。成個半島差唔多都係郊野公園。而佢東北岸個海下灣重係法走海岸公園，受到保護。西貢半島係行山好去處，有成100千米嘅麥理浩徑就響南面北潭涌開始。

呢度有好多水上活動玩，好似獨木舟、潛水、游水。海下灣重係落水睇珊瑚好地方，啱晒潛水新手。

半島中南岸，西貢有好多漁村，海邊有好多海鮮賣，有唔少餐廳，有天后廟，亦有好多人中意幫襯嘅滿記甜品。

北岸黃石係燒烤勝地，好多人來睇景。不過為咗保護環境，北潭涌到黃石限制車入，無批準係唔畀入。

西貢半島周圍好多島，例如滘西洲、橋嘴島、糧船灣洲、白沙洲、羊洲，鹽田仔等等。夏天好多人坐街渡或者舢舨出牛尾海。
中國香港足球總會

**中國香港足球總會**（）係香港足球嘅管理機構，屬於中國香港體育協會暨奧林匹克委員會轄下74個體育總會同體育組織之一，負責香港足球代表隊、香港奧運足球代表隊、其他唔同年齡嘅香港足球代表隊、香港五人足球代表隊，亦負責各級別香港足球聯賽嘅足球隊同足球員嘅註冊、青少年足球員訓練同發展、教練訓練同發展、球證同紀律等事宜。

## 簡介
香港足球總會喺1914年成立，係亞洲足協嘅創會成員。香港足球代表隊曾經稱霸亞洲，但近幾十年衰退晒。後來喺黎新祥嘅帶領下，已經開始有返起色，世界排名重曾經由2002年嘅145位升到109（2006年9月）。而近年最好成績就係喺香港舉行嘅2009年東亞運動會攞金牌。

## 董事局
會長（任期由2023年至2027年）
*貝鈞奇
主席（任期由2023年至2027年）
*霍啟山
副主席（任期由2023年至2027年）
*黃良柏
*徐英偉
與球會有聯繫之董事（任期由2023年至2027年）
*黃良柏
*朱浩賢
與球會無聯繫之董事（任期由2023年至2027年）
*徐英偉
*洪定騰
與球會有聯繫之董事（任期由2021年至2025年)
*黃俊雄 (香港)
*王紹基
與球會無聯繫之董事（任期由2021年至2025年）
*陳曉峰
*胡偉民
*莫慕潔

## 出面網頁
* 香港足球總會 The Hong Kong Football Association Ltd.
* Hong Kong on FIFA.com - FIFA.com
*  Official Home of Asian Football - Hong Kong

類:各地足球協會

類:各地足球協會
吳浩康

**吳浩康**（，原名**吳偉男**，）係香港一位歌手，幫英皇娛樂集團打工。2002年參加〈全球華人新秀賽〉總選得季軍，之後就出專輯、拍廣告、電視劇同電影。

## 官非
2004年6月，差佬喺佢身上搜到0.42克可卡因，法庭判佢條藏毒罪成立，罰款5000蚊同埋留案底。

2005年7月，有人告佢響夜店打人，但法庭話個證人嘅口供前後矛盾，判吳浩康冇罪。

## 歌唱事業
犯案之前，吳浩康嘅事業好順利，好多人都好睇好佢唱歌。

## 感情生活
吳浩康先後同過藝人胡定欣、莊思敏、鍾舒漫、李昭南拍拖，但都係分手收場。

## 演出

### 電視劇（[[ViuTV]]）
*2018年：《VR驅魔人》 飾 孝哥（第4-5集）
*2019年：《退休女皇》 飾 李世嘉
*2019年：《Reboot》 飾 刀Boy
*2020年：《熟女強人》 飾 石永明
*2023年：《社內相親》 飾 何富全
*2023年：《法與情》 飾 方大狀

## 出過嘅唱片
**Deep**

01. 先入為主

02. 討厭

03. 口講無憑

04. 不妨一試

05. 38廿四

06. 先入為主（Dark Side of the Mix）

Bonus VCD

01. 先入為主（MV）

02. 討厭（MV）

**Deep In The Music**

01. Computer Data

02. 孩子王（MV）

03. 洗剪吹（MV）

04. 孩子王

05. 棋王

06. 洗剪吹

07. 你那邊幾點

08. 放過自己

**Deep: Inside**

01. 生於 83

02. 難得

03. 又到聖誕

04. 上帝保佑（吳浩康 梁洛施 合唱）

05. 感覺蘇豪

06. 浪漫時代

07. 不快樂王子

08. 擇日失戀

09. 兒戲

10. 613

**Nowhere**

01. 吸血殭屍的愛

02. 戰地舞曲

03. 消化不良

04. 殺我

05. 第三者

06. 新手

07. 醒覺

08. 講深

09. 愛著你

10. 傻

VCD

1. 新手（MV）

2. 吸血殭屍的愛（MV）

3. 醒覺（MV）

**Documentary**

01. Computer data, not playable

02. 浮華亂世（MV）

03. 公元前（MV）

04. 宇宙大王（MV）

05. 新樂園

06. 浮華亂世

07. 故園風雨後

08. 宇宙大王

09. 罪人

10. 公元前

11. 大人的遊戲

12. 暴露

13. 忽然分手

14. 夜貓

## 出面網頁
*吳浩康 - 個人資料 - 英皇娛樂
*Deep Ng's Lyrics and Midi
季軍

**季軍**即係第三名，通常係喺一個比賽（比如選美同埋賽車、賽馬咁）入面排名次嗰陣就會用到呢個字眼。
荔園遊樂場

**荔園遊樂場**（或者簡稱**荔園**）係香港以前一個遊樂園，1949年4月16號開業。因為佢響荔枝角灣起，所以叫做荔園。

荔園原本係由兩位「外江佬」（廣東人對非粵籍華人嘅稱呼）搞，後期再賣畀咗亞洲電視主席邱德根。荔園隔離重有宋城、寶麗宮同百麗殿，係以前市民消閒之處。荔園裏面有一系列機動遊戲、攤位遊戲等。梅艷芳、羅文等歌手以前亦都響荔園遊樂場做過嘢。想當年，梅艷芳重係細路女，羅文啱啱嚮中國大陸落嚟，重未入娛樂圈，冇乜人識。

另外，遊樂場內佔七分之一屬於荔園動物園部分，好受當年嘅香港人歡迎，滿載唔少人嘅集體回憶。荔園動物園響1993年7月閂門唔做。荔園遊樂場最後響1997年3月31號閂門大吉。

## 睇埋
* 啟德遊樂場
* 香港海洋公園
* 香港迪士尼樂園
北潭涌

**北潭涌**係香港新界西貢半島南一撻地方。北潭涌響鯽魚湖南面，黃麖地東面，上窰北面。北潭涌原本有六條村，其中北潭涌村係18世紀起一條天主敎客家村。北潭涌響正兩條涌匯合之處，其中大嗰條叫龍坑，係北潭流入來，直流入海。因為呢條涌，所以呢度叫北潭涌。

北潭涌有閘口。除非有批准，否則唔畀車入西貢東郊野公園。

## 歷史
未通路時，去赤徑或者去西貢啲人要坐船。18世紀因為香港島要起好多樓，要好多石灰整水泥，所以呢一帶唔少地方整石灰。

大清嗰時，上水姓廖有秀才，姓廖會去北潭涌收糧當稅。大英帝國租借咗新界，呢度啲鄉民都唔知。忽然有好多印度人走入來，村民見到即刻反抗，後尾先知有印度人來丈量，自此以後，就交稅畀香港政府。而姓廖重搏矇來收糧，以為村民乜都唔知，畀村民趕走。

1970年代，香港政府劃個半島做兩個郊野公園。而北潭涌就咁啱響西貢東郊野公園同西貢西郊野公園中間。重起埋西貢郊野公園遊客中心，專講西貢鄉村習俗、生態環境、風景區、萬宜水庫等等。無幾耐，保良局響呢度起渡假營。

## 交通
北潭涌有大網仔路西去大網仔同西貢，東去萬宜水庫，而北潭路就由北潭涌起去北潭凹同海下。

## 主要建築
*保良局賽馬會北潭涌度假營
*麥理浩夫人度假村
*上窰民俗文物館

## 注腳
荔園

**荔園**可以係：
*荔園遊樂場，香港以前一間遊樂場。
**荔園動物園，遊樂場內嘅動物園，係香港首間私營動物園。
*荔園 (花園)，唐朝時喺廣州荔枝灣嘅一處花園。
嬲

**嬲**（）係種激出嚟嘅情緒反應，激發呢種情緒嘅嘢/事包括：俾人屈、忽略、侮辱、背叛，遇上唔公道、唔開心、唔滿意嘅嘢，受委屈，同人發生衝突，對啲嘢唔滿意…激發呢種情緒嘅嘢可以係真或者自己諗嘅，所以嬲可以係無端端，無原因嘅。

嬲緊嘅人往往會做出一啲嘅行動來發泄，叫發脾氣，例如大嗌、鬧人，甚至打人，而嚴重嘅會失控。如果一個人發嬲嘅話，可能會令到其他人都嬲埋你。

## 基本

## 嬲嘅層次
* 發脾氣 — 話人發脾氣，亦係話嗰個人嬲緊；
* 嬲嬲哋、嬲爆爆、嬲到爆、嬲到死；
* 唂氣、唂鬼氣；
* 激氣、激鬼氣、激死、激死人、激到爆；
* 㷫、㷫烚烚；
* 火滾、火鬼滾…

## 睇
* 驚
* 戰鬥定逃走反應

## 註
旬

**旬**，又叫**旪**、**十日**，係漢人計算日子一個方法。其中「旪」係「十」、「日」嘅合字。

**旬**嘅概念由夏已經喺度，喺甲骨文已經有旬字，古代人跟天干十日為一旬，三旬為一月份一路咁計落去。

後尾為咗方便，就同月份夾埋，將一個月分做三分，**上旬**係初一到初十，**中旬**係十一到二十，**下旬**係廿一去到廿九或者三十。

「旬」仲可以用嚟指年齡，十歲為一旬引伸用法有「旬年」、「七旬老翁」係七十歲嘅老人家等等。

旬喺而家亦有被用喺年份之上，一年嘅中旬，就係指六至七月。

## 參攷
鄧竟成

**鄧竟成**（**Tang King Shing**，）係香港警務處前處長，綽號特警成、飛虎成、Sorry Sir、對唔住長官、有志者。佢喺2007年1月16號接替李明逵出任處長。

鄧竟成喺1976年7月加入香港警隊，任職見習督察。佢曾經出任警隊多個唔同嘅前線職位，包括駐守警察機動部隊同特別任務連（飛虎隊）。佢喺2003年12月被升為警務處副處長（行動），到咗2007年1月16日就升做警務處處長。

鄧竟成做警務處處長期間，警隊曾經多次傳出醜聞，例如2008年底有差人喺警署內強姦報案人。嚮2008年陳冠希鹹相案期間，鄧竟成嚮香港電台話收埋一張鹹相都可能犯法，而俾人嘈咗成個星期。

鄧竟成有一個仔都係做差人。

## 退休從商
2016年加入香港航空有限公司任顧問成員。
2020年獲匯達交通新巴城巴有限公司行政總裁譚利民先生委任非執行董事一職。
## 選舉經歷
喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。

## 獎
* 香港警察榮譽獎章（1998年）
* 紀律部隊及廉政公署卓越獎章（2004年）
* 行政長官公共服務獎狀（2006年）
* 金紫荊星章（2011年）
* 世界華商基金會世界傑出華人獎（2018年）

## 攷

## 出面網頁

類:世界傑出華人
類:全國政協香港委員
蟯蟲

**蟯蟲**學名，係一種人寄生蟲，亦係一種綫形動物。佢從口入，寄生響大腸裏面，雌雄響腸裏交配。雄蟲交配完即刻死。而雌蟲就響人屎眼生蛋，從而會整啲嘢落去搞到屎眼痕，等人抓（讀咬陰上）。一抓啲蛋就會黐響手，傳畀第二個。
名次

**名次**係一個列舉項目嘅方法，佢係用某個特定嘅準則，去將一喳嘢或者人用序數嚟排列，通常係用「第1」、「第2」、「第3」，一路咁排落去，用嚟比較佢哋。

## 其他叫法
頭嗰四名好多時會分別被稱為冠軍、亞軍、季軍、殿軍。最後嗰個好多時都畀人叫做包尾或者「la-屎」（英文「last」嘅譯音）。所以由尾數上來，順住來，就叫包尾、尾二（讀「may倚」）、尾三、尾四，如此類推。

另外，第2名嗰個有時會畀人形容為「屈居亞軍」或者「阿二」；而第4嗰個有時會叫「梗頸四」。

## 幾時會用
名次呢家嘢成日都會用到，因為啲人好多時都會攞啲嘢或者人嚟比較，以下呢啲係一啲常見嘅例子：

;比賽或者遊戲
* 好多比賽或遊戲喺完咗之後都會有獎品送畀一啲比較勁嘅參賽者，經過一輪畀分或者評審之後，啲參賽者就會畀人排咗名次，咁就可以決定邊個贏，邊個輸。

* 有時個名次未必係用嚟直接決定邊個贏，而係決定邊個可以入圍，或者掉翻轉嚟講，就係決定邊個出局，例如喺FIFA世界盃入面，喺分組賽嘅階段就係睇每隊嘅得分嚟決定邊隊有（冇）得留低。

* 有啲時候，個名次喺比賽過程入面只係用嚟參考，要去到某一個位個名次先至有意義。例如好多人玩鋤大D嗰陣，會一路記低每個人嘅失分，到有人輸到某個數（即係包尾嗰個），嗰個人先至為之輸咗。

;學校嘅成績
* 啲學校喺一個學期或者學年完咗之後都會睇番啲學生嘅成績嚟排名次，而好多學生嘅家長都會好緊張自己個仔女全班或全級排第幾名。好多時，考得最叻嗰喳人會得到學校頒發嘅獎品或者獎金。

;老細評估員工
* 好多時，啲老細會睇番每個員工嘅表現，嚟決定邊個有得升職、加人工或者畀人炒魷魚，呢樣嘢有時就係靠比較 / 排名次嚟決定。

;資料統計
* 統計得嚟嘅名次未必有特定用途，但呢樣嘢都經常會有人做，用嚟畀有需要嘅人參考，例如全球國家面積一覽表，邊個行星大啲，都好常見。

## 排名嘅準則
個準則喺唔同嘅情況下會有好大分別，例如比賽嗰陣，好多時會用數字嚟睇得分，從而決定名次；喺公司入面，可能係靠個老細自己主觀嘅評估。

就係因為啲準則可以咁唔同，啲人喺唔同嘅場合會採取唔同嘅策略，先至可以令到自己「贏」到其他人。

## 同名次
如果咁啱多過一個計出來係一樣，咁就會有幾種排：

## 睇埋
啲人排名次嘅例子：

* FIFA世界排名：男子/女子
* 國家面積一覽
* 主要語言人口一覽
食譜

**食譜**係用嚟教人整食品嘅，多數係書，但係隨住通訊越來越發達，其實已經有好多其他形式嘅食譜，例如電視、網頁、電子書等，都有教人整餸、甜品嗰啲。佢哋通常都會有以下呢啲資料：

*嗰樣食品叫咩名
*整嗰樣食品嘅步驟，有啲書重有埋圖或者相輔助解釋
*所需嘅時間
*要預備嘅材料
*要預備嘅架生
*卡路里或者熱能嘅含量（細心啲嘅可能有埋脂肪、碳水化合物、蛋白質等嘅含量）
*點樣儲藏或者雪藏

集合多個食譜嘅書叫烹飪書。
族譜

**族譜**係用來記低同一個或者數個宗族或者氏族關係嘅書，亦叫做**家譜**，**譜牒**。遺產同權力分配係睇宗族關係，呢方面唔少關係到家族存亡，所以一定要有族譜記低晒。因為咁，本譜單止有時重會記住關係，重會記低家族大事，祖訓等等。有一啲學者專門係研究呢一樣嘢，追尋人物關係，成為一門譜牒學。

西洋將家族睇成樹，祖先係樹根，子嗣係枝葉，所以有啲族譜就畫成樹，所以又叫**家族樹**，唐人叫佢**世系圖**。而唐人傳統女人係無承繼權，所以只係將男丁寫作族譜之內。

族譜家下亦都畀人用來研究遺傳病。
譜

**譜**係書一種，寫嘅係，好有條有理咁，將一類嘢列晒出來。好似族譜，色譜，樂譜，食譜，菜譜，書譜，字譜，年譜都係譜。

家下單講譜多數係同音樂有關，好似樂譜，歌譜，曲譜，琴譜，五綫譜。
四方帽

**四方帽**係大學生或者研究生畢業戴嘅帽。個帽就有似隻杯𢲩落頭，杯上面連埋塊四方形板。板頂中間有幾條絮髧落來。雖然戴四方帽加畢業袍係英美習俗，但係好多地方都跟呢套。當然，重有好多畢業用自己一套。

## 起源
四方帽係來自基督敎三角或者四角帽（biretta），家下羅馬天主敎同聖公會間中都有用。亦都有人話係掉返轉。無論點，兩種帽都係由古羅馬 pileus quadratus變來，即係頭蓋骨加塊四方。

原本四方帽只係畀碩士用，之後就改到學士同大學生都可以用。

## 變化

英國博士就興戴都鐸圓帽，美國都興四六八邊帽，好似蘇格蘭帽。

家下亦有啲中小學都學埋帶畢業帶四方帽。

## 傳統着法
好似其他帽一樣，除非係高官，響屋裏面男人係唔戴住，而係拎住。因為咁，有啲畢業禮響室內，只係派畀女人戴，甚至唔至人人都唔戴。所以英國市區有傳聞，話畢業禮無四方帽，係抗議大學收女人。

去到20世紀下半段，學校先生會戴四方帽敎書，家下變成敎書專業標誌。

傳統個絮係黑嘅，後尾絮色代表讀邊科，或者係讀邊間學校。
彩陶文化

**彩陶文化**，又叫做**仰韶文化**，係喺中國發現嘅新石器時代文化。大概係公元前5000年到公元前2000年，主要響黃河中游。呢個文化最明顯係有好多彩陶，即係陶器上面畫好多彩色花紋，因為咁就叫做彩陶文化。呢個文化重有好多石器同骨器。氏族社會，種嘢食，養家畜。

彩陶文化最先響1921年嘅河南省澠池縣仰韶村發現，所以亦都叫仰韶文化。範圍就有河南、山西、甘肅同埋最多發現嘅陜西，家下已掘到成千處遺址。

有學者認為彩陶文化承繼老官台文化；而黑陶文化承繼彩陶文化。

## 彩陶
彩陶文化陶器唔同黑陶文化陶器。初期彩陶唔似黑陶咁有用車做，所以無咁精細。去到中期先見有車。彩陶嘅彩主要係紅、白、黑，圖案係魚、面、網同幾何圖案。有發現細路仔葬響彩陶裏面。

## 食
彩陶文化響呢面唔係咁一定致，各時各地各適其適。呢陣時主要係種粟，即係小米。亦都見到有啲村就種米或者麥。至於係刀耕火耨定係精耕細作家下都未有定論。部份中期彩陶文化有加高地台起糧倉，可以蓄糧，唔怕畀水浸濕。架生方面有石斧、石鏟，石磨等。

佢哋種嘢之外，亦都有養豬、養狗，甚至養牛、養綿羊、養山羊。

打獵捉魚一樣係咁重要，有骨做魚鈎，魚叉，箭頭等等。佢哋搵食石造架生都分好多種，而且都打磨過。

## 衣
有啲彩陶上面印低布之類織物紋。可以推斷彩陶文化嘅人係識織布。

## 住
彩陶文化以農業為主，村有大有小，大村啲屋有一定格局，而挖埋溝圍住條村。村外面有墓有窰。村屋有圓有方，初時圓多，單房，後尾就方多，多房。屋牆係泥做，加草混成，有啲有木架撐。牆外面多數包草燒過，等佢硬淨啲同無咁易浸濕晒。

## 墓
彩陶文化係有墓，墓主亦都陪葬品。

## 社會
家下都未有一致定案，多數考古學家睇佢係父系社會，只有少數會認為佢係母系社會。呢樣可以睇成係母系社會轉到父系社會一個時期。

## 分期
因為彩陶文化咁散，又唔係咁一致，點分都係一個問題。家下考古學家將彩陶文化分做五個時期：
#半坡期，約莫公元前4800年到公元前4200年，中原
#廟底溝期，約莫公元前4000年到公元前3000年，半坡之後
#馬家窯期，約莫公元前3300年到公元前2000年，響甘肅、青海。
#半山期，約莫公元前2700年到公元前2300年，馬家窯之後
#馬廠期，約莫公元前2400年到公元前2000年

## 參考
* Chang, K. C. *Archaeology of Ancient China*. Yale University Press, New Haven, 1983.
* Liu, Li. *The Chinese Neolithic: Trajectories to Early States*, ISBN 0-521-81184-8
* Underhill, Anne P. *Craft Production and Social Change in Northern China*, 2002. ISBN 0-306-46771-2.
黑陶文化

**黑陶文化**，又叫**龍山文化**，係喺中國發現新石器時代一段文化，年代大約公元前3000年到公元前2000年。時間來睇係遲過彩陶文化少少。呢個文化有好多石器，骨器，蚌器，而最特別係有好多黑陶，即係黑蚊蚊嘅陶器，所以就叫黑陶文化。黑陶文化主要係黃河中下游發現，因為佢最先響山東省歷城縣龍山鎮發現，所以亦都叫龍山文化。

## 發展
黑陶文化比陜西一帶彩陶文化發展得快好多，搵食架生唔單止款多，連數都多。皆因佢哋已經識得用車整陶器。占巫都好發達。社會已經有私產，變做父系社會，亦都開始有階級之分。城開始有雛形，因為已經有夯土造牆。

到咗後期，山西陶寺係家下發現到最大嘅黑陶文化遺址，有埋城牆。呢個時間已經種米。

新石器時代人口到咗呢個時間，已經係到頂。去到黑陶文化尾，人口跌得好快，墓裏面掘到嘅黑陶質素亦都無咁好。

## 黑陶
黑陶燒陶嗰陣滲炭而變黑。呢陣時嘅黑陶係因為用車製，整嘅技巧好唔錯。黑陶外面亦都打到好滑。不過黑陶好易打爛，所以慢慢畀金屬取代。
堅尼地城

**堅尼地城**（，），以前寫**堅彌地城**，簡稱**堅尼地**或**堅城**，係喺香港香港島西環最西面嘅地方，行政上歸中西區。

堅尼地城因為喺維多利亞城四環九約嘅西環裏面，所以亦都係維城一部份。皆因響西環最尾嘅部份，所以又叫**西環尾**。

## 歷史
堅尼地城以第7任香港總督堅尼地命名，佢喺1872年至1877年管治香港。

## 地理同環境
堅尼地城東面係石塘嘴，南面近薄扶林，西面係摩星嶺，呢處有馬路上去山或者去大口灣，沙灣同薄扶林，再出啲已經係海，而北面就係維多利亞港嘅西端，可以望到九龍西部。向西北望有青洲同小青洲兩個島。

雖然佢嘅氣候同香港其他地區差唔多，冬天一般嚟講都冇新界咁凍，但係因為佢嚮正港島嘅北部，對住海之餘，北面又冇乜嘢擋住，所以冬天一有偏北嘅季候風就食到正。

由於嗰區比較早開始發展，而家入面重有好多唐樓同其他舊樓，好多樓齡都有成40年以上，其中觀龍樓亦都係喺呢區。不過，隨住啲舊樓慢慢咁拆，近年都有一啲新樓例如泓都入伙。

同時，因為港鐵起港島綫西延，嗰區有好大轉變，例如有啲樓要就番地鐵啲工程要拆，入面個泳池都因為咁而要拆，不過地鐵公司就話佢地會搵個地方起好咗個新嘅，先至拆舊嗰個。另外亦有人話地下鐵通車會帶旺嗰區。

另外，嗰區嘅最西端有個殮房同埋一個荒廢咗嘅屠房。

## 交通
嗰區因為響市區邊邊，所以有電車同埋好多條巴士綫嘅總站，亦都有唔少小巴去九龍同埋香港島其他地方。雖然嗰度啲車開得都算幾密，但係佢人口密度都算高，喺繁忙時間搭車可能都會有啲難、有啲慢。

香港行政會議喺2005年6月通過地鐵開始規劃起港島綫西延，條綫由上環向西伸延，經西營盤同大學去到堅尼地城，西港島綫堅尼地城站經已喺2014年12月28號通車。

## 註

## 參考

## 睇埋

*西角
佞人

**佞人**（佞讀擰，ning6）係嗰啲成日講埋啲花言巧言，口甜舌滑嘅人。佢哋專門討好人。古時呢類人係同奸人一樣咁衰，所以好多時叫奸佞小人。同廣東話成日拍馬屁嘅人一樣。
發達 (錢)

**發達**係廣東話嘅用語，意思係暴發，即係喺短時間裏面變得好有錢咁解。而呢啲突然間得到嘅錢叫做*橫財*。

呢個係好多人嘅夢想，因為好多嘢都要靠錢去做。而且多數人都係打工，好少會搵得特別多錢。一般人認為可以發到達嘅方法有：

* 中六合彩 
* 其他賭博 
* 投資，好似買股票 *<small>代表人物：[[巴菲特]]</small>*
* 炒賣，例如炒樓、的士牌、期貨、孖展同窩輪 *<small>代表人物：[[黎汝遠]]、[[招友全]]、[[鄭躬明]]</small>*
* 搞生意 *<small>代表人物：[[比爾蓋茨‎]]、[[曾憲梓]]、[[施永青]]、[[蔣震]]</small>*
* 承繼遺產 
* 走私 
* 販毒 
* 貪污 *<small>代表人物：[[和珅]]</small>*
* 打劫銀行、金鋪、當鋪、馬會 *<small>代表人物：[[季炳雄]]、[[葉繼歡]]</small>*
* 呃人，例如種金

但需要注意嘅係，以上呢啲活動都有唔同程度嘅風險，所以一般人都明白，做呢啲嘢之前應該諗清楚。

其實發達嘅方法可能唔止以上嗰啲，但通常呢類嘢都係比較危險，所以就有*富貴險中求*呢個講法，但究竟係咪真就可能見仁見智啦。
師長

**師長**可以指：
*先生，敎書嘅人。
*師長 (軍)，係軍官。

## 同音
*司長，係一個官銜。
先生

**先生**（**教書先生**），又叫做**教師**或**老師**，佢嘅工作通常係幫助學生去學嘢，或者係傳授書本上嘅知識畀學生。但係啲先生喺唔同情況下嘅工作會唔同，連個稱呼都可能會有分別，例如响香港中學流行叫先生做*Sir*（男人）或者*Miss*（女人）。

而【先生】呢個來源比較古老，古語有云，學無前後，達者為先。即係學術上比先就係先生咁，係一種尊敬人嘅叫法。《白虎通德論卷四辟雍》「尊師重先生之道也」，所講嘅先生就係教師噉解。大陸民國時期有一首小調山歌不唱忘記多，亦都有一句*好比先生敎學生*。而先生係敎師呢個用法一直保留響白話地方同日本。

因為以前教得書嘅大部份都係男人，所以後尾有人用「先生」呢個叫法做男人尊稱，為咗分別，有人叫**教書先生**。女教師都可以叫做「先生」。

睇返古文，真係教到人嘢嘅先叫先生，唔係求其搵個男人都叫先生。而家啲人叫男人做先生，實情係濫用咗「先生」呢個尊稱。廣東話尊稱男人，係叫人乜生，例如陳生李生張生。自漢朝起，學儒嘅人係叫乜生物生，睇史記就知。《史記屈原賈生列傳》「賈生名誼，雒陽人也。」呢句嘢尊稱賈誼做賈生。《史記酈生陸賈列傳》「高祖使陸賈賜尉他印為南越王。陸生至，尉他魋結箕倨見陸生。」呢句嘢尊稱陸賈為陸生。日本都尊稱人做「san」。

先生亦都有其他叫法，好似古代中國就稱呼做**夫子**咁。孔子就俾人尊稱佢做孔夫子。

## 種類
先生通常係喺以下呢啲地方做嘢：
* 幼稚園
* 小學
* 中學
* 大學：大學裏面敎師有高低之分，所以唔同銜頭，通常有*[[教授]]*（Professor）、*[[博士]]*（Doctor）、*講師*（Lecturer）同埋*導師*（Tutor / Instructor）。另外，由於大學生通常已經係成年人，所以啲學生通常係直接叫佢哋個名（例如 Peter, L.C.）
* 補習社
* 興趣班：呢啲好多時都係叫導師（Instructor）

## 睇埋
* 香港教師
* 士大夫

## 攷
昭儀

**昭儀**係女官名，即係皇帝後宮妃嬪一種。昭儀係漢朝時元帝劉衎設嘅，地位同丞相一樣，爵位就同侯王一樣。響三國時代，魏王后同夫人之下就係昭儀，爵同縣侯一樣。之代各代都有，不過地位就無咁高喇。
SM

**SM**或**sm**或**Sm**或**sM**可以係：
* 高級經理（Senior Manager）
* 銷售及市場學（Sales & marketing）
* 性虐：虐待與被虐待狂（Sadism & masochism）
* 釤：化學元素，符號係Sm。
* SmartMedia Card（SM Card），一種快閃記憶體
* 蜘蛛俠（Spider-Man）
* 超級馬利奧（Super Mario）
* StepMania：一種跳舞機遊戲，簡稱SM。
* SM Entertainment：韓國嘅一間演藝經紀公司。
西角

**西環**（**Sai Wan**），又叫**西角**（**** ）係香港一地，亦係海角。西環原本指香港城四環九約嘅西環，後尾專指英文西角嘅一帶。查實唐字無人寫西角，只寫西環。西角個位置，響1845年香港地圖都有寫到。個位置係皇后大道同薄扶林道交界對出，即係今時今日嘅西區警署（七號差館）嗰個位，係西半香港島最北嘅一個地方。

## 參考
*Lieut. Collision R. E, The Ordinance Map of Hong Kong, Hong Kong Government, 1845.
德意志銀行

**德意志銀行**（德文叫****，），係一間跨國嘅銀行，佢嘅總部喺德國嘅法蘭克福。用收入同利潤來計，佢係世界上最大嘅投資銀行。

## 連去出面
*德意志銀行嘅官方網頁（英文）
PK

**PK**或**pk**或**Pk**或**pK**可以係：

* 玩家對戰（）嗰陣被對方打死（）：手機遊戲同網上遊戲術語；亦可當形容詞用，指個伺服器准玩家咁玩
* **[[巴基斯坦]]**嘅ISO 639-1兩字母代碼
* 山嘅頂峰（Peak）
* **[[十二碼]]**：出自英文Penalty kick嘅縮寫
* 一種**[[特異功能]]**（Psychokinesis）
* **[[仆街]]**：出自英文譯音Puk Kai嘅縮寫
* 來自星星的PK：印度2014年電影
* 巴基斯坦國際航空嘅IATA代碼
* .pk：巴基斯坦嘅國家頂級域名
* PK (小說)：日本作家伊坂幸太郎嘅小說作品。
夯土

**夯土**（夯讀坑或者亨；）係一隻用泥起嘢方法，主用來起牆。響唔係咁多木，又多泥嘅地方會用得到。夯土係一種好古老嘅方法，響中國黑陶文化已經識得用，用來起城牆，宮室。後尾有磚，石屎，水泥就好少用。近年呢個方法又畀拎返出來用，因為佢夠環保，因為泥周圍都有，亦都係好自然，好平嘅材料。

## 料
料主要係泥，再溝埋沙、石仔同埋黏土等佢實淨啲。傳統亦可以溝石灰或者動物血。而家下可以溝水泥。

## 方法
個方法係先起個模，跟手倒一浸濕泥入去，大約100毫米到250毫米到。然後大大力壓實佢，等佢得返一半厚。呢個步驟可以用機器壓，可以搵幾個人或搵嘢"軋"實佢。壓實之後，又加多浸，重複做一次，又再來，直至整到想要高度為止。因為呢個方去可以整到好穩陣，所以即刻柝模都得。

柝模之後，要整花紋上去嘅話，就最好一個鐘內搞掂，唔係點會太硬做唔到。夯土要一段時間乾，不過可以一路乾一路加工。呢個時候就最好將夯土封實，等佢可以防水。

家下做法通常都會加底先做夯土。底可以係石屎都得。亦都有人再加多層發泡膠。有啲會加色加木加樽，等佢睇落唔同啲。

整好之後，夯土可以揼釘上螺絲都得。有壞亦可以加一樣嘅泥補，睇落完全唔覺。

## 特性
夯土好識儲熱。日頭佢會慢慢熱，晚黑會放返熱出來。所以可以將溫差打勻，咁就唔使用冷氣或暖爐。夯土啱晒冬天保暖。

夯土夠厚夠密，所以隔聲相當好，而泥本身都防火。

無水泥加實之前，夯土最啱乾嘅地方用。濕嘅地方就麻麻地，要加啲唔會畀天氣整壞嘅嘢，好似草都可以。又或者要出加防水。

## 參考
* *Western Living* "earth to saltspring", October 2003.
先生 (搞清楚)

**先生**，意思係「先過自己生」（出世），通常用來指：
* 男人（尊稱），例如王先生、李先生；又或者如果唔知佢叫乜嘢名，可以就咁叫先生。而尊稱男人做「先生」嘅時候一般係對對方嘅尊重，所以男性叫自己做乜先生物先生會好自大，畀人覺得好好笑。
* **[[先生|敎師]]**（無分男女）嘅另一個叫法，不過好多時係細個嘅學生先會咁叫。
* **[[老公]]**
* 德高望重嘅前輩，例如「冰心先生」。
發達

**發達**可以係解：

* **發展得好好** ─ 例如話啲交通好發達，意思即係個交通網絡好完善；話棵樹嘅根部發達，就即係話佢好多根，或者/同埋生得好長、好深。
* **[[發達 (錢)|突然間多咗好多錢]]**
* **[[芬達]]**嘅舊譯名